description: 22 декабрь – Энергетиктар көнө Быйыл Башҡортостандың Энергетика системаһы үҙенең 96 йыллығын билдәләй. Ошо йылдар эсендә ул ҙур тарихи юл үткән. Бөгөн Башҡортостандың энергетика системаһы -

title: Яҡты, йылы булһын өсөн

maintext:
Яҡты, йылы булһын өсөн
Сегодня, 13:19 | Урындағы үҙидара, Йәмғиәт
Ул бына нимәләр һөйләне:
-Быйылғы йылды һәйбәт хеҙмәт күрһәткестәре менән тамамлайбыҙ. Бынан 7-8 йыл элек үк башланған эшебеҙҙе дауам итеп, 0,4 квт-лы 24,8 км оҙонлоҡтағы электр сымдарын изоляциялы сымдарға (СИП) алмаштырҙыҡ. Шулай уҡ хужалыҡ иҫәбенә 10 трансформатор урынлаштырыуға 380 мең һум аҡса тотонолдо. Иң мөһим эштәребеҙҙең береһе - Толпар ауылына 1,5 млн һумлыҡ СИП сымдарын һуҙыуҙы тамамланыҡ. Ошондай уҡ суммаға республикала тәүгеләрҙән булып 10 квт-лы һауа линияларында ике һүндереү ҡоролмаһы урынлаштырҙыҡ. Улар диспетчерға зыян күргән участкаларҙы тиҙ арала асыҡларға һәм компьютер аша һүндерергә мөмкинлек бирә. Ҡоролмалар эргәһендә кәрәҙле телефон бәйләнеше өсөн уңайлы Wi-Fi булдырылған. Ҙур сығымдар талап итһә лә, был ҡоролмалар үҙҙәрен тулыһынса аҡлай тип әйтә алам. Өсөнсө йыл инде "Аҡыллы электр селтәрҙәре" программаһы сиктәрендә ҡулланылған электр энергияһын автоматик иҫәпләү счетчиктары (АСКУЭ) урынлаштырыу эштәрен алып барабыҙ. Быйыл ошондай 81 иҫәпләү приборы ҡуйылды. Боҙолған осраҡта уларҙы үҙебеҙ алмаштырабыҙ. Киләһе йылға был һанды 500-гә еткерергә планлаштырабыҙ. Бындай ҡоролмалар башлыса электр энергияһы күп юғалған төбәктәргә ҡуйыла. 2013 йылдан бирле ошондай 1000 ҡоролма урынлаштырылған. Предприятиебыҙ 10 мең абонентты ((хужалыҡтар, юридик шәхестәр менән бергә) хеҙмәтләндерә, беҙҙең ҡарамаҡта 10 квт-лы 548 км, 0,4 квт-лы 600 км электр линияһы, 381 трансформатор подстанцияһы бар. Район халҡын сифатлы электр энергияһы менән тәьмин итеү өсөн күп кенә эштәр башҡарылды, ошо тармаҡта 7 млн һум аҡса үҙләштерелде. Уңыштарыбыҙ ҙа юҡ түгел. Мәҫәлән, Ишембай электр станцияһы йәмғиәтенә ҡараған 5 РЭС араһында техник-иҡтисади күрһәткестәр буйынса икенсе урында киләбеҙ. Быйыл линияларҙа авариялы энергия туҡтатыу осраҡтарын 89-ға тиклем кәметтек, ә 2015 йылда 139 осраҡ теркәлгәйне. Тимәк, ҡулланыусыларыбыҙ өсөн уңайһыҙлыҡтар әҙерәк булған. Ә был беҙгә бик мөһим. Әлбиттә, барлыҡ уңыштарыбыҙ нигеҙендә үҙ эшенә яуаплы ҡараған, юғары һөнәри оҫталыҡҡа эйә, берҙәм коллективтың көндәлек хеҙмәте ята. Беҙҙә барлығы 60 кеше эшләй. Араларында ҙур хеҙмәт стажына эйә булғандар ҙа бар. Шундайҙарҙан өлкән диспетчер Рәмил Зөбәйҙуллин (эш стажы -39 йыл) күптәргә өлгө булырлыҡ. Әйткәндәй, байрам уңайынан оҙаҡ йылдар фиҙаҡәр хеҙмәте өсөн Р.Зөбәйҙуллин менән мастер Александр Шевелевты бүләкләп китәсәкбеҙ.
Һүҙемде йомғаҡлап, бар коллективты, хөрмәтле ветерандарҙы һөнәри байрамыбыҙ һәм яҡынлашып килгән Яңы йыл байрамы менән ҡотлайым, ныҡлы һаулыҡ, ғаилә бәхете, эштәрендә уңыштар теләйем. Киләһе йылдарҙа ла һәр йортта йылы һәм яҡты булһын өсөн тырышып эшләрбеҙ тип ышанам.
Г.СИРАЕВА яҙып алды.


description: тиҙәр халыҡта. Һау кешенең генә эшкә дәрте, йәшәүгә ынтылышы, киләһе көнгә ышанысы ныҡ була. Был хәҡиҡәтте \Красно- усол минераль һыу табыу һәм ҡойоу” заводы етәксеһе Азат Фәйзулла улы Фәйзу

title: “Һаулыҡты аҡсаға һатып алып булмай”

fasttext_language: ba


description: Уҙған йомала район мәҙәниәт һарайында Халыҡ-ара инвалидтар көнөнә арналған сара үтте. Яҙмыштың аяуһыҙ елдәре ҡағылған ғүмерҙәрҙе, ҡаты сиргә дусар булғандарҙы онотмаҫҡа кәрәклеген иҫкәртә то

title: Изгелектең йылы ямғыры

maintext:
Изгелектең йылы ямғыры
Сегодня, 12:41 | Мәҙәниәт һәм әҙәбиәт
Яҙмыштың аяуһыҙ елдәре ҡағылған ғүмерҙәрҙе, ҡаты сиргә дусар булғандарҙы онотмаҫҡа кәрәклеген иҫкәртә торған был көн 1992 йылдан бирле билдәләнә.
Күптән түгел район инвалидтар йәмғиәте рәйесе итеп һайланған Рәзимә Хәкимова сарала сығыш яһап, барыһын да ошо мөһим көн менән тәбрикләне, иң изге теләктәрен еткерҙе.
Был кисәлә бар ҡотлауҙар, төрлө ижади коллективтар сығыштары байрамға килеүселәргә, шул иҫәптән Табын коррекция мәктәбе уҡыусыларына бағышланды. Улар үҙҙәре лә буш ҡул менән килмәгән – тамашасыларға "Бутҡа, беш!” тип аталған дәртле бейеүҙәрен бүләк итте.
Һәр мәҙәни сараның матур биҙәгенә әйләнгән "Землячки” рус халыҡ хоры, Балалар ижады үҙәге, район мәҙәниәт һарайында эшләп килгән балалар бейеү коллективтары сығышын барыһы ла яратып ҡараны. Василий Калачиговтың үҙ шиғырын уҡыуы, Рәзимә Хәкимованың, Красноусол башҡорт гимназия-интернатының "Йондоҙсоҡтар” балалар вокаль ансамбленең аһәңле йырҙары залдағыларҙың йөрәктәрен тетрәндерҙе.
Концерттан һуң сарала ҡатнашыусылар фойела бағыусылар ярҙамы менән әҙерләнгән сәй өҫтәле янына йыйылды. Ошонда уҡ коммерциялы булмаған автономлы "Изгелек шишмәһе” халыҡты социаль хеҙмәтләндереү үҙәгендә эшләгән "Шарм” парикмахерскийы оҫталары Регина Рәжәпова менән Альбина Сабитова бар теләүселәргә лә матур прическалар эшләне. Был көндә 13 кешене бушлай хеҙмәтләндерҙе улар. Балалар ижады үҙәге педагогтары уҙғарған күңелле уйын-конкурстарҙа ла теләп ҡатнашты сараға йыйылыусылар. Район инвалидтар йәмғиәте рәйесе Р.Хәкимова әйтеүенсә, ул ойошҡан рәүештә уҙҙы.
- Иң мөһиме, беҙ бергә йыйылып, аралашып, һөйләшеп, борсоған проблемалар, киләсәккә пландарыбыҙ менән бүлештек. Ошо осрашыуҙы ойошторорға ярҙам иткән район хакимиәтенә, шәхсән Р.З.Бохаровҡа, "Тандер” ЗАО-һы ("Магнит” магазины), шәхси эшҡыуарҙар З.Р.Садиҡова (Яңғыҙҡайын), Н.Буриев, Н.Т. Фоминға, "Изгелек шишмәһе” үҙәгенә, "Родник Надежды” хәйриә фондына, Табын коррекция мәктәбенә, мәҙәниәт бүлегенә һәм эстәлекле мәҙәни күңел асыу программаһы әҙерләгәндәре өсөн Балалар ижады үҙәге коллективына рәхмәтлебеҙ, - тине ул.
Ысынлап та, бындай кисәләр үткәреү, ихлас мөғәләмә итеү унда ҡатнашыусыларға үҙ көсөнә ышаныс тыуҙыра, һәләтен асырға, рухтарын нығытырға ярҙам итә. Мәрхәмәтлек тигән йылы ямғырҙай йомшаҡ, йылы хистән мәхрүм булмаһаҡ ине.


description: Башҡортостандың халыҡ шағиры Ҡәҙим Аралбай үҙенең «Ғәйрәт» шиғырында: Муса батыр, һиңә күскәндер, тим, Урал тауҙарының ғәйрәте. Кәмемәйме Урал ғәйрәте лә Көн-төн яҡҡас тәнен көйрәтеп, - т

title: Муса батыр ерендә

maintext:
Муса батыр ерендә
Вчера, 17:09 | Мәғариф, Мәҙәниәт һәм әҙәбиәт
Муса Мортазин Учалы районы Көсөк ауылында күп балалы ярлы крәҫтиән ғаиләһендә тыуған. Башланғыс белемде, ярлылыҡтан уҡыу өсөн түләй алмау сәбәпле, бик ҙур ҡыйынлыҡтар менән Байрамғол мәҙрәсәһендә ала. 1912 йылдың көҙөндә Муса Мортазин батша хөкүмәтенә хеҙмәткә алына һәм артиллерия подразделениеһына тәғәйенләнә. Ундағы уҡыуҙы уңышлы тамамлағас, тырыш һалдатҡа унтер-офицер званиеһы бирелә. Беренсе донъя һуғышы башланғас, 1914 йылдың йәйендә, румындарға ҡаршы көрәшеп, Рәсәй илен һаҡлауҙа күрһәткән батырлыҡтары өсөн ике тапҡыр Георгий тәреһе менән бүләкләнә.
1918 йылдың 17 февралендә Ырымбур большевиктары Ә.Вәлиди етәкселегендәге Башҡорт хөкүмәтен төрмәгә япҡас, ул Башҡортостандың Ваҡытлы Революцион советы ағзаһы итеп һайлана. Тыуған яғына ҡайтып Тамъян-Ҡатай кантонында милиция органдары ойоштора. Башҡорт ғәскәрендә эскадрон, полк командиры була. Башҡорт кавалерия бригадаһына етәкселек итә.
1920-1922 йылдарҙа БАССР-ҙың хәрби эштәр буйынса халыҡ комиссары, БашЦИК рәйесе була. Бәләкәй Башҡортостан менән Өфө губернаһын ҡушып Ҙур Башҡортостан төҙөү проектын әҙерләй. Һәм 1921 йылдың 6 июнендә БашЦИК башҡорт телен дәүләт теле тип ҡарар сығара.
1920 йылдарҙа Совет-поляк һуғышында күрһәткән ҡаһарманлыҡтары өсөн Мортазин алтын сәғәт, көмөш ҡылыс менән бүләкләнә, ике тапҡыр Ҡыҙыл Байраҡ орденына (1920, 1921) лайыҡ була.
1922 йылда Муса Мортазинды Мәскәүгә саҡыртып алалар. Ул унда 1924 йылда юғары хәрби-педагогика мәктәбен, 1927 йылда Фрунзе исемендәге хәрби академияны тамамлай.
1928-1937 йылдарҙа Муса Мортазин СССР Оборона Халыҡ комиссариатында яуаплы вазифа башҡара. 1935 йылда уға генерал-полковник дәрәжәһе бирелә.
1937 йылдың 31 мартында ҡулға алына һәм атып үлтерелә.
Ысынлап та, халҡы өсөн янып йәшәгән ир азаматының ҡыҫҡа ғүмерле тормош юлына төплө байҡау яһағандан һуң, уның башҡорт рухлы яугир һәм дәүләт эшмәкәре булыуына инанаһың.
Учалыла Бөтә донъя башҡорттары ҡоролтайы (конгресы) менән берлектә Башҡорт дәүләт университеты, Учалы ҡала хакимиәте, мәҙәниәт һәм мәғариф бүлектәре тарафынан ойошторолған башҡорт халҡының бөйөк улы Муса Мортазиндың тыуыуына 125 йыл тулыу айҡанлы «Башҡортостан автономияһының барлыҡҡа килеүе: үткәне һәм бөгөнгөһө» темаһы буйынса төбәк-ара фәнни-ғәмәли конференция үтте. Муса Мортазин – башҡорт халҡына автономия алып биреүгә күп көс һалған дәүләт эшмәкәре. Ул 1917 йылда Мәскәүҙә һәм Ырымбурҙа үткән съездарҙа ҡатнашып, Башҡортостандың азатлығы тураһында уй-хыялдар менән янып йәшәй һәм ошо юлда фекерҙәштәр таба. 8-20 декабрҙә уҙған III Бөтә донъя башҡорттары ҡоролтайында Әхмәтзәки Вәлиди менән таныша һәм уның менән бергә Башҡорт автономияһы өсөн тауыш биреп, республикабыҙҙың нигеҙ ташын һалыуҙа ҡатнаша.
Красноусол ауылы менән Учалы ҡалаһы биш-алты сәғәтлек арыу ғына юл араһы булыуға ҡарамаҫтан, иртәнге сәғәт унда беҙ, Ғафури районы делегаттары, ҡала филармонияһы бинаһында инек инде. Унда ҡаланың һәүәҫкәр артистары сығыш яһаны. Ә «Урал батыр» сәсәндәр бәйгеһе еңеүсеһе, үҙенә биш-алты йәш кенә булыуына ҡарамаҫтан, эпостан өҙөктө башҡорт халҡының музыка ҡоралдары: ҡурай, думбыра һәм ҡумыҙ сиртеп, иҫ китмәле оҫталыҡ менән башҡарған Ләйсән Золотареваның сығышы бөтә залды таң ҡалдырҙы. Һуңынан сәхнә түренә Муса Мортазин исемендәге премияны тапшырыр өсөн ҡала хакимиәтенең социаль мәсьәләләр буйынса урынбаҫары Зөһрә Гордиенко саҡырылды. Ул өс кешегә төрлө номинацияларҙа премия тапшырҙы. Шулар араһында һәүәҫкәр композитор Мөхәррәм Сәлимов та бар ине. Уны был премияны тәү алыусыларҙың береһе, яҙыусы Мәүлит Ямалетдинов тәбрикләп үтте. Әйткәндәй, был премия героик шәхестең 100 йыллығы айҡанлы булдырыла, шулай уҡ 1991 йылда тыуған ауылы Көсөктә музей асыла һәм Учалы ҡалаһының бер матур урамына Муса Мортазин исеме бирелә.
Конференцияның пленар өлөшөндә бик күп зыялыларыбыҙ үҙҙәренең ҡыҙыҡлы мәғлүмәттәре менән сығыш яһаны һәм тәҡдимдәр индерҙе. Бөтә донъя башҡорттары ҡоролтайының мәғариф секторы етәксеһе Рәйсә Абдрахман ҡыҙы Күзбәкова, философия фәндәре кандидаты, доцент, БДУ-ның Учалы филиалы етәксеһе Зилә Нурмөхәмәт ҡыҙы Рәхмәтуллина, филология фәндәре кандидаты, РФ һәм БР Яҙыусылар союзы ағзаһы Рәүеф Вәли улы Шәһиев, тарих фәндәре кандидаты Әхәт Ғөбәй улы Сәлихов, шулай уҡ тарих фәндәре кандидаты, БДУ доценты Нурислам Мирхәйҙәр улы Ҡалмантаев һәм башҡалар бар ине. Сығыш яһаусылар Муса Мортазиндың шәхси тормошо, ҡылыҡ-фиғеле, үҙ-үҙен тотошо, хатта тәмәке тартмауы, хәмер эсмәүе, ләкин өлөшөнә тейгәненән баш тарт-мауы, ә уны алғас, ситкә китеп, биленә ҡәҙәр сисенеп тәндәрен ыуыуы тураһында, ғөмүмән, бик күп ҡыҙыҡлы тәьҫораттары менән уртаҡлаштылар.
Барлығы 18 сығыш тыңланылып, резолюция ҡабул ителде. Ул түбәндәгеләрҙе үҙ эсенә алды: Учалы районы һәм ҡалаһы мәктәптәрендә хәрби-патриотик темаға арналған Мортазин уҡыуҙарын уҙғарырға, республикабыҙҙың кадет корпустарының береһенә геройыбыҙҙың исемен бирергә, Граждандар һуғышы ҡорбандарын иҫкә алыу көнөн булдырырға, Рәсәй Федерацияһы хакимиәтенә ул уҡыған хәрби училищеға уның исемен биреүҙәрен һорап мөрәжәғәт итергә һәм башҡалар.
Төшкө аштан һуң конференция делегаттары һәм барлыҡ саҡырылған ҡунаҡтар менән берлектә беҙ ҙә шәхестең тыуған ауылы Көсөктә асылған музейына юл тоттоҡ. Музейҙа геройҙың наградалары, ҡылысы, шәхси әйберҙәре һәм XX быуат башына хас антиквариат әйберҙәре һаҡланған.
Шулай итеп, арҙаҡлы шәхесебеҙ тыуған йәмле Учалы ерҙәре менән хушлашыу минуттары ла килеп етте. Хуш, изге тупраҡлы, беҙҙең яҡты киләсәгебеҙ өсөн көрәшкән бөйөк шәхесебеҙ ере!
Флүзә БАЯЗИТОВА,
рус мәктәптәре буйынса район методик берекмәһе етәксеһе, Красноусолдағы 3-сө урта мәктәптең башҡорт теле һәм әҙәбиәте уҡытыусыһы.


description: Яңы йылдан Халыҡ мәшғүллеге үҙәге йүнәлешендә үҙгәрештәр көтөлә: республикала был өлкәлә үҙгәртеп ҡороуҙар башланды. Ул ҡасанға тик-лем дауам итәсәк, Ғафури районы Мәшғүллек үҙәгендә ниндәй

title: Эшең булыуға ни етә...

maintext:
Эшең булыуға ни етә...
Сегодня, 13:56 | Йәмғиәт
- Хөкүмәт ҡарарына ярашлы, төбәктә 10 эреләтелгән Мәшғүллек үҙәктәре барлыҡҡа килеп, улар территориаль принциптан сығып район-ара тип аталасаҡ. Ә беҙ Көньяҡ-көнсығыш район-ара үҙәгенә ҡараясаҡбыҙ - ул Стәрлетамаҡ ҡалаһы Халыҡ мәшғүллеге үҙәге базаһында урынлашҡан. Әлегә мәшғүллек үҙәктәре аныҡ ҡына нисек аталасаҡ – филиалдармы йәки бүлектәрме ул, билдәһеҙ, әммә эшебеҙҙең асылы элеккесә ҡала, бөтөн функциялар ҙа һаҡланасаҡ. Тимәк, хеҙмәткәрҙәребеҙ элеккесә эшһеҙҙәр һәм эш биреүселәр менән тығыҙ хеҙмәттәшлек итәсәк. Халыҡ мәшғүллеге үҙәктәренең хеҙмәт баҙарында ҙур һорау менән файҙаланылған һөнәрҙәргә уҡытыу һәм яңыларына ҡайтанан уҡытыу, хеҙмәт урындары мониторингы, квалификация күтәреү кеүек һәм башҡа эшмәкәрлектәре һаҡлана, йәғни үҙгәрешһеҙ ҡала. Был тәңгәлдә борсолорға кәрәкмәй. Беҙ хеҙмәткәрҙәребеҙҙең барыһын да һаҡлап ҡалырға тырыштыҡ, бары тик бухгалтерияны ғына үҙәкләштерҙеләр.
2016 йылдың ғинуар-октябрь айындағы эшмәкәрлегебеҙгә йомғаҡ яһарға мөмкин. 10 ай арауығында Халыҡ мәшғүллеге үҙәгенә 713 кеше мөрәжәғәт итеп, шуларҙың 319-ы эшһеҙ тип танылды. 99 эш биреүсе 819 вакантлы эш урындары тәҡдим итте. Ошо осорҙа 564 кеше эш урындары менән тәьмин ителде. Хатта Алыҫ Себер тарафтарына эшкә урынлаштырыу мөмкинлеге лә бар. Ундағы предприятиелар менән килешеү нигеҙендә эшкә урынлаштырыу агентлыҡтары менән бәйләнешкә инеп, теләгәндәрҙе эшкә ебәрәбеҙ. 9 ай арауығында 19 эшһеҙ граждан райондан ситтә эш урындары менән тәьмин ителде. Шулай уҡ эш таба алмаған 12 гражданға эшкә урынлашыуға ярҙам ҡулы һуҙылды. Ә төп программаны тормошҡа ашырыу сиктәрендә матди ярҙам күрһәтеп 66 кеше йәмәғәт эштәренә йәлеп ителде.
Эшһеҙ граждандарҙы үҙ теләктәре буйынса төрлө һөнәрҙәргә уҡытыу һәм белемен камиллаштырыу йәһәтенән дә эш алып барыла. Был хеҙмәт баҙарындағы көсөргәнешлекте кәметеүгә булышлыҡ итә. Йыл башынан уҡыу курстарына 46 граждан (план 42 ине) йүнәлтелде. Был йәһәттән 287 мең суммаға иҫәпләнгән йыллыҡ лимит үҙләштерелде. Уҡырға ебәреүселәр араһында сабыйҙарын ҡарау буйынса декрет ялында булған 3 ҡатын-ҡыҙ һәм яңы эш үҙләштерергә теләгән бер пенсионер бар. Дәүләт заданиеһы буйынса аҙыҡ-түлек һәм аҙыҡ-түлек булмаған тауарҙар һатыусыһына – 14, ҡаҙанлыҡ операторына – 2, ашнаҡсыға – 9, парикмахерға – 4, электрогазосварщикҡа – 3, бухгалтер иҫәбенә - 4, ҡарауылсыға – 2, секретарь-референтҡа – 1, сәнәғәт һәм башҡа предприятиелар медпунктына медбрат – 2, терапия бүлегенә медик һәм КИПиА слесарына – 1-әр, ауыл хужалығында тракторсы-машинист һөнәренә 2 кешене уҡытып сығарыуға өлгәштек.
Ошолар менән бәйле, шуны һыҙыҡ өҫтөнә алып үтергә кәрәк, Халыҡ мәшғүллеге үҙәге ҡыҫҡа ваҡытта һәм юғары һөнәри кимәлдә яңы һөнәр (специальность) алыу мөмкинлеген тәҡдим итә. Беҙҙең йүнәлеш буйынса уҡыу түләүһеҙ, уны тамамлаусыға дәүләт өлгөһөндәге диплом бирелә.
Беҙ шулай уҡ профориентация буйынса дәүләт хеҙмәттәре күрһәтәбеҙ. Уның менән 480 эшһеҙ граждан, шул иҫәптән 343 дөйөм белем биреү учреждениеһы уҡыусыһы һәм һөнәри уҡыуға йүнәлтеләсәк 46 эшһеҙ граждан файҙаланды. Социаль адаптация буйынса – 49, психологик ярҙам буйынса 30 кеше дәүләт хеҙмәте алды. Мобиль офис базаһында 303 дәүләт ярҙамы күрһәтелде.
Шулай уҡ 66 кеше менән йәмәғәт эштәренә килешеүҙәр төҙөшөлдө. Хеҙмәткәрҙәребеҙ тарафынан башҡарылған төп эштәр нигеҙҙә ошолар.
Индира ИШКИНА
яҙып алды.


description: Йыл аҙағында эшләнгәнгә йомғаҡ яһау, уңыштарҙы барлау йолаһы бар. \Табын” гәзите лә йыл һуҙымында үҙе менән әүҙем хеҙмәттәшлек итеп, гәзиттең уҡымлылығын арттырыуға, гәзит - уҡыусы бәйләнеше

title: Беҙҙең лауреат


description: РФ Дәүләт Думаһы депутаты Алексей Николаевич Изотовтың ҡабул итеүе 30 декабрҙән 28 декабргә күсерелә. Ҡабул итеү бөгөн 16.30 сәғәттән 18.00 сәғәткә тиклем район хакимиәте бинаһында була.

title: Ҡабул итеү күсерелә


description: Хөрмәтле гәзит уҡыусылар! \Аҙна һайын бүләк” акцияһының декабрь айында дауамы буласағы хаҡында гәзитебеҙҙә хәбәр иткәйнек инде. Тик был айҙағы отош октябрҙәгеһенән бер ни тиклем айырыла. Йәғ

title: “Табын”ға ла яҙыл, бүләк тә от!


description: Юл һәм транспорт. Тормошобоҙҙо унан башҡа күҙ алдына килтереүе ҡыйын. Шул уҡ ваҡытта ни тиклем ҡурҡыныс янай улар кеше ғүмеренә. Бөгөнгө заман шарттарында юлдарҙа именлек, кешеләр хәүефһеҙле

title: Юлдарҙа именлек булһын

maintext:
Юлдарҙа именлек булһын
Сегодня, 19:20 | Йәмғиәт
19 декабрҙә Салауат ҡала хакимиәте бинаһында БР Эске эштәр министрлығының Юл хәрәкәте хәүефһеҙлеге дәүләт инспекцияһы идаралығы начальнигы Динар Ғилметдиновтың ошо төбәк матбуғат саралары һәм телевидение журналистары менән осрашыуында һүҙ тап шул хаҡта барҙы. Динар Заһит улы ағымдағы йыл йомғаҡтары, башҡарылған эштәр һәм идаралыҡ алдында торған бурыстар, пландар менән дә таныштырҙы, һорауҙарға яуап бирҙе. Сарала был төбәк ҡала-райондары ЮХХДИ хеҙмәткәрҙәре, шул иҫәптән беҙҙең район ЮХХДИ-һы начальнигы Жәлил Ғәйнуллин, пропаганда буйынса дәүләт инспекторы Марат Басиров, район Советы секретары Римма Зверева һәм мәҡәлә авторы ҡатнашты.
Идаралыҡ начальнигы күсмә конференцияның тәүгеһе Әбйәлил төбәгендә үтеүен, быныһы икенсеһе булып, киләһе йылда ла дауам итәсәген билдәләп үтте.
- Һуңғы йылдарҙа республика юлдарында ыңғай үҙгәрештәр күҙәтелә. Былтыр унан алдағы йыл менән сағыштырғанда һәләк булыусылар һаны 10 процентҡа, быйылғыһы уҙған йылдың ошо осоро менән сағыштырғанда 16 процентҡа кәмерәк булды, - тине Динар Заһит улы. Был үҙгәрештәрҙең сәбәптәрен бер нисә факторға бәйләп аңлатты. Шулай уҡ матбуғат саралары менән дә бер төптән эшләүҙәрен, уларҙың тос ярҙамдарын тойоуҙарын билдәләп үтте. – Юл-транспорт ваҡиғаларында һәләк булыу-сылар һаны буйынса Рәсәйҙә 5-се урында киләбеҙ. Әлбиттә, был борсоулы хәл, - тине ул һүҙен дауам итеп. - Ағымдағы йылдың 11 айында республика юлдарында 4151 автоавария осрағы булып, уларҙа 472 кешенең ғүмере өҙөлдө, 5341 кеше төрлө кимәлдәге тән йәрәхәттәре алды. Шуларҙың 389-ында эскән килеш рулгә идара иткән водитель ғәйепле булып, 65 кеше яҡты донъя менән хушлашты, 539 юл хәрәкәтендә ҡатнашыусы имгәнде. Юлдарҙа балаларҙың зыян күреүе, һәләк булыуы иң аяныслыһы. Быйыл улар ҡатнашлығында 426 юл-транспорт ваҡиғаһы булып, 12 баланың ғүмере өҙөлдө һәм 455-е төрлө кимәлдәге тән йәрәхәттәре алды, - тип күңелһеҙ статистика менән таныштырып үтте Динар Заһит улы.
Республика ҡала һәм райондары ЮХХДИ хеҙмәткәрҙәре 2 миллиондан ашыу административ хоҡуҡ боҙоу осрағын теркәгән, водитель таныҡлығынан мәхрүм итеүҙе күҙ уңында тотҡан 30 меңдән ашыу материал тултырылған.
Д.Ғилметдинов ҡаршы яҡ хәрәкәт һыҙатына сығыуҙы, эскән килеш руль артына ултырыуҙы һәм билдәләнгәндән юғарыраҡ тиҙлек менән хәрәкәт итеүҙе фажиғәләргә килтереүсе иң йыш осрай торған хоҡуҡ боҙоуҙар тип атаны. Шулай уҡ автомобиль юлдарының сифатһыҙ булыуы ла юл һәләкәттәренә килтереүен әйтеп үтте. Динар Заһит улы иң хәүефле, иң ауыр юл участкаларына фото-видеотеркәү системалары ҡуйыу тәртибе менән дә таныштырҙы. Журналистарҙың һорауҙарына төплө яуаптар бирҙе.
Яңы 2017 йылдың 1 ғинуарынан балаларҙы автомобилдә йөрөткәндә 7 йәшкә тиклем креслолар ҡулланылһа, 7 йәштән һуң хәүефһеҙлек ҡайыштарын быуырға ла мөмкин буласаҡ,тигән яңылыҡты ла әйтте.
Конференцияны йомғаҡлап, Д.Ғилметдинов мәғлүмәт саралары хеҙмәткәрҙәренә уңышлы хеҙмәттәшлек өсөн ҙур рәхмәт белдерҙе һәм бер төркөм журналистарға идаралыҡтың Рәхмәт хаттарын тапшырып үтте. Сара иҫтәлеккә фотоға төшөү менән тамамланды.
Индира ИШКИНА.


description: 9 декабрҙә 11.00 сәғәттә Муниципаль район хакимиәтенең ултырыштар залында Башҡортостан Республикаһы Ғафури районы муниципаль район Советының ”Башҡортостан Республикаһы Ғафури районы муниципа

title: Асыҡ тыңлау үтте


description: 23 декабрҙә Владимир Путин тура эфирҙа журналистар менән аралашты. Инде 12-се тапҡырға уҙғарылған асыҡтан-асыҡ аралашыу 3 сәғәт 50 минут барҙы. Ошо арауыҡта ил етәксеһе 32 һорауға яуап биреп

title: Владимир Путиндың матбуғат конференцияһы


description: 7 декабрҙә район мәҙәниәт һарайында район башҡорттары ҡоролтайы булып үтте. Уның эшендә Бөтә донъя башҡорттары ҡоролтайы башҡарма комитеты ағзаһы Фәнзил Бүләк улы Санъяров, район хакимиәте б

title: Башҡорттар ҡорға йыйылды


description: Район эске эштәр бүлегенең Юл хәрәкәте хәүефһеҙлеге дәүләт инспекцияһы начальнигы Жәлил Әнүәр улы Ғәйнуллин (һүрәттә) ошо көндәрҙә алтын юбилейын билдәләй. Ҡормантау ауылында тыуып-үҫеп,

title: Ир-егеттең йәшен һорамайҙар


description: 15 декабрҙә дүртенсе саҡырылыш район Советы депутаттарының алтынсы ултырышы булып үтте. Уның эшендә район хакимиәте башлығы Рәмил Бохаров ҡатнашты. Көн тәртибендә Жәлил Кейекбаев исемендәге

title: Мәғлүмәт белдереүе


description: БАССР-ҙың тәүге мөфтөйө Мансур Халиҡовтың тыуыуына 130 йыл тулыу киң билдәләнде Данлыҡлы яҡташыбыҙ, БАССР-ҙың тәүге мөфтөйө, мәғрифәтсе, дәүләт һәм йәмәғәт эшмәкәре Мансур Хатип улы Халиҡов

title: Оло Үтәштән сыҡҡан оло шәхес

maintext:
Оло Үтәштән сыҡҡан оло шәхес
Вчера, 16:44 | Мәҙәниәт һәм әҙәбиәт, Йәмғиәт
Күренекле шәхестең Хәтер кисәһенә Башҡортостан мосолмандары Диниә назараты рәйесенең беренсе урынбаҫары Айнур Арыҫланов, дәүләт һәм йәмәғәт эшмәкәре, яҙыусы-журналист, филология фәндәре кандидаты Ниязбай Сәлимов, билдәле яҙыусы, Башҡортостан Яҙыусылар союзының Мөхәмәтша Буранғолов исемендәге премияһы лауреаты Лира Яҡшыбаева, мөфтөй Мансур Халиҡовтың бер туған һеңлеһе Мөкәрәмәнең ҡыҙы менән кейәүе Ғәлиә һәм Рамаҙан Ҡотошовтар, уларҙың ҡыҙҙары – Өфө дәүләт медицина университеты доценты, педагогия фәндәре кандидаты Асия Рамаҙан ҡыҙы Тимербулатова, Мансур Халиҡовтың бер туған һеңлеһе Шәкирәнең ейәнсәре, эшҡыуар Зилиә Йәғәфәрова, район башҡорттары ҡоролтайы башҡарма комитеты рәйесе Айҙар Рафиҡов, район Советы депутаты, "Ағиҙел” йәмғиәте директоры Тимерйән Кинйәбаев, Ғафури районының имам-мөхтәсибе Рауил хәҙрәт Иваев, район Мосолман ҡатын-ҡыҙҙары ойошмаһы рәйесе Ғәлиә Рахманғолова, Еҙем-Ҡаран ауыл биләмәһе башлығы Айҙар Исмәғилев, район ауылдарының имам-хатиптары, мосолман ҡатын-ҡыҙҙар килгән ине.
Еҙем-Ҡаран ауыл биләмәһе башлығы Айҙар Исмәғилев Хәтер кисәһен асып, тәүге һүҙҙе Үзбәк мәктәбе уҡыусыларына бирҙе. Исмәғил Үзбәковтың аһәңле итеп аҙан әйтеүен, Тимур Ҡолманов менән Ғәзиз Хәкимовтарҙың аят уҡыуҙарын өлкәндәр йотлоғоп тыңланы, үҙҙәренә алмаш үҫеп килеүенә шөкөрана ҡылып ултырҙылар. Район Советы депутаты, данлы Оло Үтәш ауылында тыуып үҫкән Тимерйән Миҙхәт улы Кинйәбаев Хәтер кисәһендә ҡатнашыусыларҙы тәбрикләне, үҙенең изге теләктәрен еткерҙе. Башҡортостан мосолмандары Диниә назараты рәйесенең беренсе урынбаҫары Айнур Арыҫланов:
- Мосолман дине халыҡтарҙы берҙәмлеккә, татыулыҡҡа һәм таҙалыҡҡа өндәй. Беҙ берҙәм булғанда ғына уңышҡа ирешә, илебеҙҙе алға ебәрә аласаҡбыҙ. Шуға ла булғанына шөкөр итеп, берҙәмлектә, татыулыҡта йәшәйек, халҡыбыҙҙы дингә, иманға әйҙәйек. Дин әһелдәренең ошондай Хәтер кисәләрен уҙғарыу ул үҙе үк дингә ихтирам менән ҡарауыбыҙҙы аңлата. Мансур хәҙрәт Халиҡов кеүек шәхестәребеҙ менән беҙ ғорурланырға хаҡлы, - тине.
Мансур Халиҡовтың Хәтер кисәһен ойоштороуҙы башлап йөрөүселәрҙең береһе, дәүләт һәм йәмәғәт эшмәкәре Ниязбай Булатбай улы Сәлимовтың да яҡташтарына әйтер һүҙе күп ине.
- Районыбыҙ таланттарға һәм күренекле шәхестәргә ифрат бай. Башҡортостандың тәүге халыҡ шағиры Мәжит Ғафури, Башҡортостандан тәүге генерология, минералогия фәндәре докторы Георгий Вахрушев, тәүге телсе ғалим Жәлил Кейекбаев, башҡорттар араһынан тәүге археолог, тарих фәндәре докторы Нияз Мәжитов һәм Башҡортостандың тәүге мөфтөйө Мансур Халиҡов. Был шәхестәребеҙҙе оноторға тейеш түгелбеҙ. Әле бынан 25 йыл элек үк районда Мансур Халиҡовтың 105 йыллығын уҙғарған инек. Хәбибназар Һатлыҡов, Вәлиулла Ҡоломбәтов, Вася Воробьев кеүек яҡташтарыбыҙҙың да Хәтер кисәләрен уҙғарырға насип булды. Мансур Халиҡовҡа килгәндә инде, ул аяныслы яҙмыш кисерә. Шул уҡ ваҡытта ул Зәки Вәлиди менән берлектә БАССР-ҙың тәүге нигеҙ таштарын һала. Хәҙергесә әйткәндә, ул райондың тәүге мәғариф идаралығы начальнигы ла була. Бер нисә йылдан һуң был вазифала Вәлиулла Ҡоломбәтов та эшләп ала. Шуға ла ошондай данлы яҡташтарыбыҙҙың исемдәрен мәңгеләштереү фарыз,- тине үҙ сығышында Ниязбай Булатбай улы.
Шулай уҡ Ниязбай Сәлимов үҙ сығышында Оло Үтәш ауылы һәм мәҙрәсәһенә ҡағылышлы архив материалдары менән дә таныштырҙы, 1812-1814 йылдарҙағы Ватан һуғышында ҡатнашҡан Үтәш ауылы кешеләренең исемлеген урындағы мәктәп музейына тапшырҙы.
Артабан һүҙ күренекле яҙыусы, яҡташыбыҙ Лира Яҡшыбаеваға бирелде. Ул үҙ сығышында әүлиәләр, дин әһелдәре тураһында китаптар яҙыуын, әле Уҫман ауылында тыуып үҫкән, заманына күрә күренекле шәхес булып танылған, данлы Зәйнулла ишан Рәсүлев менән аралашып йәшәгән Сибәғәтулла ишан тураһында мәғлүмәттәр туплауы хаҡында һөйләне. Мансур Халиҡовтың бик затлы ырыуҙан, ҡалын нәҫелдән булыуы хаҡында бәйән итте.
Бөйөк Ватан һуғышы ветераны, Өфө дәүләт авиация университеты доценты, философия фәндәре кандидаты, Халиҡовтарҙың кейәүе Рамаҙан Нурғәле улы Ҡотошов Халиҡовтарҙың шәжәрәһе менән таныштырҙы. Халиҡовтар нәҫеленән сыҡҡан бөгөнгө быуын араһында 6 фән докторы, 14 фән кандидаты, 14 табип сығыуын ғорурланып һөйләне. Репрессия ҡорбаны булған Мансур Халиҡовтың ҡәберен табыу өҫтөндә эш алып барыу, уның яҙмаларын архивтарҙан табып, ғәрәпсәнән кириллицаға ауҙарыу кеүек эштәрҙе башҡарыу кәрәклегенә туҡталды. Рамаҙан Ҡотошов белдереүенсә, Мансур Халиҡов ваҡытлы матбуғатта үҙенең байтаҡ ҡына әҫәрҙәрен баҫтырған. Төрлө псевдоним аҫтында яҙғанлыҡтан, яҙмаларын табыуы бик ауырға төшә. Шуға ла ул дин әһелдәренән был йәһәттән ярҙам һораны.
Асия Рамаҙан ҡыҙы Тимербулатова Халиҡовтарҙың уҡыуға зирәк булыуҙары хаҡында һөйләне. Әйткәндәй, уның ике улы ла медицина фәндәре докторҙары, профессорҙар.
Район башҡорттары ҡоролтайы башҡарма комитеты рәйесе Айҙар Айрат улы Рафиҡов үҙ сығышында бындай саралар уҙғарыуҙың ҙур әһәмиәткә эйә булыуын билдәләне, үҙенең ҡарт олатаһы яҡлап нәҫел ебенең Мансур Халиҡовҡа барып тоташыуын әйтеп үтте.
Хәтер кисәһендә шулай уҡ Еҙем-Ҡаран ауылынан мәғариф ветераны Флүрә Хәлилова, район Мосолман ҡатын-ҡыҙҙары ойошмаһы рәйесе Ғәлиә Рахманғолова, Сәйетбаба ауылы имам-хатибы, әүҙем йәмәғәтсе Ғиндулла Шәйәхмәтов, Ғафури районының имам-мөхтәсибе Рауил хәҙрәт Иваев сығыш яһанылар. Нияз Сәлимов Хәтер кисәһен йомғаҡлап, Башҡортостан автономияһына нигеҙ һалыусыларҙың береһе булған Мансур Халиҡовҡа таҡтаташ булдырыу, Башҡортостандың 100 шәхесе исемлегенә Мансур Хатип улын да теркәүҙе йыйын ҡарарына индерергә тәҡдим итте.
Хәтер кисәһендә ҡатнашыусылар Хатип хәҙрәт Халиҡовтың ҡәберенә зыярат ҡылды. Артабан Оло Үтәш мәсетендә аҙан әйтеп, намаҙ уҡылды. Хәтер кисәһе Рауил хәҙрәт һуйҙыртҡан һарыҡтан Ҡөрьән ашы ашау менән тамамланды. Дин әһелдәре был сараның төп бағыусыһы булған район Советы депутаты Тимерйән Кинйәбаевҡа ла ҙур рәхмәтле. Шулай уҡ мәктәп-балалар баҡсаһы мөдире Сәриә Йыһаншина етәкселегендәге коллектив, ауыл ағинәйҙәре лә сараны уҙғарыуға ҙур көс һалған. Эйе, күмәкләгән - яу ҡайтарған, тиҙәр. Оло шәхестең Хәтер кисәһе лә күмәк көс менән матур итеп ойошторолдо.
Самат ҒӘЛИУЛЛИН.


description: Сәйетбаба ауылы тәүге ветерандар ойошмаһы рәйесе, район ветерандар советы ағзаһы Мөхәмәтзәкир Вәлиулла улы ИШМЫРҘИН ветерандар хәрәкәтен үҫтереү буйынса әүҙем йәмәғәт эшмәкәрлеге алып барған

title: Ҡотлайбыҙ!


description: Киләһе йылда бер нисә байрам көнө ял көнөнә тура килә. Шуның менән бәйле ял көндәре күсерелә. Шулай итеп, 31 декабрь - 8 ғинуар арауығында Яңы йыл каникулдары була һәм бар халыҡ ял итәсәк. 2

title: 2017 йылда байрамдар


description: Өҫтөнлөк – гуманлыҡҡа Кесе йома, 1 декабрҙә Рәсәй Федерацияһы Президенты В.В.Путин Федераль Йыйылышҡа йыллыҡ Мөрәжәғәтнамә менән сығыш яһаны. Владимир Путин Рәсәйҙең эске һәм тышҡы сәйәсәте

title: Рәсәй Федерацияһы Президенты Мөрәжәғәтнамәһе


description: Мифтахетдин Аҡмулланың тыуыуына 185 йылКрасноусолдағы 1-се урта мәктәптә башҡорттар араһында ғына түгел, барлыҡ төрки донъяһында танылған аҡыл эйәһе, сәсән телле шағир, күренекле мәғрифәтсе

title: Аң-белемгә өндәүсегә арналды


description: Яңы быуын эшҡыуарҙар тәрбиәләүҙе маҡсат итеп ҡуйған \Һин - эшҡыуар” тип аталған программаны бойомға ашырыу йөҙөнән 15 декабрҙә 12.00 сәғәттән башлап 16 декабрҙең 22.00 сәғәтенә тик-лем үҙ эш

title: Буласаҡ эшҡыуарҙар өсөн


description: 27 ноябрҙә Ишембай ҡалаһында үҫмерҙәр араһында Республика беренселегенә ҡул һуғышы ярышы үтте. Төрлө ҡала, райондарҙан килгән 11 команда составында 236 спортсы ҡатнашты. 27 ноябрҙә Ишембай ҡ

title: “Батыр”ҙар һынатманы


description: Ниндәй бәхет ерҙә, Пар ҡанатлы донъя көтөүе, Иңде иңгә терәп, Икәү бергә ғүмер кисеүе. Эйе, ерҙә кешеләр парлы булып йәшәр өсөн яратылғандар. Йөҙҙәр, меңдәр араһынан үҙеңдең икенсе яртыңды т

title: Парлы йәшәү үҙе бәхет бит

maintext:
Парлы йәшәү үҙе бәхет бит
Сегодня, 13:49 | Хаттар
Уларҙың татыу ғаиләһе 1981 йылдың 30 октябрендә барлыҡҡа килә. Йәштәр өйләнешкәндә көҙҙөң һуңғы ямғырҙары була. Туй ваҡытында ямғыр яуыуын электән яҡшыға юрағандар. Бында хаҡлыҡ барҙыр.
Игенйылға ауылының күп балалы Асия һәм Әсғәт Йәнешевтар ғаиләһендә иң кесе бала булып тыуған Римза бәләкәйҙән үткер, сая, уңған булып үҫә. Ул атын да егә, малын да ҡарай, ата-әсәһенә терәк тә була.
Нияздың да атаһы сығышы менән Игенйылғанан. Ул Ленин орденлы уҡытыусы Мәрхәбә апа Кәлимуллинаның ейәне, шуға күрә каникулдар ваҡытында Шахтауҙан ауылға йыш ҡайтып йөрөй. Стәрлетамаҡ ҡалаһында заводта эшләп йөрөгән ерҙән, тормошонда киҫкен генә боролош яһай Нияз – ауылға йәшәргә күсеп ҡайта. Өфөлә ауыл хужалығы институтының механика факультетына ситтән тороп уҡырға инеп, "Сельхозтехника” ойошмаһында технолог булып эш башлай.
Ул ваҡыттарҙа ауылдарҙа йәштәрҙең бик әүҙем ваҡыттары. Комсомол йыйылыштары, коммунистик өмәләр, концерттар. Римза бындай сараларҙың үҙәгендә була. Мәктәптә пионервожатый булып эшләгән ҡыҙ төрлө саралар үткәреп, үҙенең яҡшы ойоштороусы икәнен күрһәтә, өҫтәүенә бик матур йырлай.
Йәш, сибәр егет менән ҡыҙ күптәр араһынан бер-береһен табалар һәм оҙаҡ та үтмәй, гөрләтеп туй ҙа яһайҙар. Йорт һатып алып, үҙ ғаилә усаҡтарын булдыралар. Көндәр буйы эштә, үҙ эшенән тыш йәмәғәт эштәре лә өҫтәлә. Агитатор, пропагандист. Йәштәр уларына ла өлгөрәләр.
1982 йылда ата-әсәне һөйөндөрөп, улдары Рөстәм тыуа. Мәшәҡәттәр арта. Ләкин бала һөйөү, уның беренсе аҙымдарын күреү, "атай”, "әсәй” һүҙҙәрен ишетеү, 1-се класҡа уҡыуға алып барыу, икенсе һөйөнөстәре булған ҡыҙҙары Лилиә тыуыу – үҙе бәхет түгелме ни?!
Көндәлек эштәр, мәшәҡәттәр менән ғүмерҙең үткәне һиҙелмәй ҙә. Донъя ла бер урында ғына тормай, ул да үҙгәрә. Гөрләп эшләгән колхоздар бөтә, күп ойошмалар ябыла. Нияз да мәктәпкә хеҙмәт һәм география уҡытыусыһы булып күсә, ауыл хужалығы институтын Стәрлетамаҡ пединститутына алыштыра. Уны уңышлы тамамлап, дипломлы уҡытыусы булып китә. Күберәк русса һөйләшкән, юморға бай Нияз абыйҙарын уҡыусылары ла бик яраталар. Бөгөнгө көндә лә ул мәктәптә балаларға белем бирә.
Римза ла "Гөлкәй” балалар баҡсаһына эшкә күсә. Ике тиҫтә йылдан ашыу ул уның алыштырғыһыҙ мөдире була. Ул етәкләгән коллектив һәр эшкә яуаплы ҡарай, һәр сабыйҙы үҙҙәренекеләй тәрбиәләй улар. Балаларҙы яратҡан кешеләр генә кескәйҙәр менән эшләй алалыр. Таҙа, зауыҡ менән биҙәлгән, заманса йыһазландырылған, уңай климат тыуҙырылған баҡса ауылдың ғорурлығы. Бөгөнгө көндә уның шулай эшләүендә Римза Әсғәт ҡыҙының өлөшө ҙур, тынғыһыҙ хеҙмәт һөҙөмтәһе ул. Шуға күрә Римза Әсғәт ҡыҙы етәкләгән "Гөлкәй” балалар баҡсаһы бик күп конкурстарҙа еңеүсе, ауыл тормошонда ла әүҙем ҡатнашалар.
Римза Әсғәт ҡыҙы ауылдаштары араһында ла абруй ҡаҙанған шәхес. Күп тапҡырҙар ауыл Советы депутаты булып һайлана, ҡатын-ҡыҙҙар советында ла актив ағза булып тора.
Кәлимуллиндар ғаиләһе һәр яҡтан да башҡаларға өлгө булырлыҡ. Уларҙың йорттарынан кеше өҙөлмәй. Иң кесеһе булһа ла, ул бөтә туғандарын туплап тороусы бер штаб кеүек. Оҙаҡ йылдар сирләгән әниҙәре Асия апайҙы ла яҡшылап ҡарап һуңғы юлға оҙаттылар. Ағаһы Радиктың балаларына ла ҙур терәк булып торҙолар. "Йылы урынға йылан да эйәләшә”, тигәндәй, һәр кемде яҡты йөҙ, тәмле һүҙ менән ҡаршылаған ғаилә, ысындан да, туған-тыумасаны бергә йыйнаусы ролен үтәй. Ике яҡтан да туғандар күп булғас, улар янына ҡоҙа-ҡоҙағыйҙар өҫтәлгәс, был йорттоң ишектәре ябылып тормай.
Әле бына быйыл үҙҙәренең күркәм юбилейҙарына бүләк яһағандай, ҙур, матур йорт бөтөрөп керҙеләр. Йорттарында һәр ваҡыт бөхтәлек, өҫтәлдәрендә тәмле ризыҡтар, баҡса тултырып йәшелсә-емеш үҫтерәләр, уларҙан ҡышҡылыҡҡа етәрлек ҡайнатма, салаттар әҙерләйҙәр.
Балалары ла үҙҙәренә оҡшап бик тырыштар, уңғандар. Рөстәм менән килендәре Ләйсән Стәрлетамаҡ ҡалаһында йәшәйҙәр. Рөстәм Себер тарафтарында, ә Ләйсән балалар баҡсаһында эшләй. Ике малай үҫтерәләр. Һәр ваҡыт ауылға ҡайтып ата-әсәләренә ҙур ярҙам күрһәтәләр. Ҡыҙҙары Лилиә Красноусолда йәшәй, банкта эшләй. Үҙенең ҡыҙы Камила янына беҙҙең ике ейән-ейәнсәребеҙҙе лә ҡабул итте. Өйөндә һәр ваҡыт таҙалыҡ, балалар ҡараулы. Бүлмәләр тулы гөлдәр. Улар ҙа ата-әсә йортона һәр ваҡыт ҡайтып торалар.
Бөгөнгө көндә Нияз менән Римза 5 ейән-ейәнсәргә үҙҙәренең йөрәк йылыһын бүләк итәләр.
Бына шулай бер-береһенә терәк һәм кәрәк булып татыулыҡта, берҙәмлектә оҙаҡ йылдар йәшәргә яҙһын Кәлимуллиндар ғаиләһенә. Ғүмерҙәре бәхетле, бәхеттәре ғүмерле булһын уларҙың.
Зилә СӘЙЕТБАТТАЛОВА.
Игенйылға ауылы.


description: Тиҙҙән Яңы йыл байрамы етә. Балаларҙың кеме генә өйөндә байрамға шыршы ултыртып, матур итеп биҙәүҙәрен теләмәй икән? Тик урман ҡупшыҡайын үҙең барып рөхсәтһеҙ ҡырҡып, ғаилә янсығын ныҡлы бү

title: Байрам кәйефен боҙмайыҡ


description: Күптән түгел Табын ауылындағы \Солнышко” КФХ-һы (ШЭ Алиян М.Ш.) базаһында ветеринария белгестәренең семинар-кәңәшмәһе үтте. Ул бөгөнгө көндә актуаль булған Рәсәйҙә һәм рес-публикала һыйыр ма

title: Туберкулез сирле һыйыр һөтө…


description: 30 декабрҙә 12.30 сәғәттә Рәсәй Федерацияһы Дәүләт Думаһы депутаты Алексей Николаевич ИЗОТОВ ҡабул итеү үткәрә. Ҡабул итеү Красноусол ауылы, Октябрь урамы, 2-се йорт адресы буйынса була.

title: Депутат ҡабул итә


description: 26 ноябрҙә Ҡауарҙы ауылы мәҙәниәт йортонда бөйөк зат - Әсә көнөнә арналған бай йөкмәткеле байрам концерты булып үтте. Концертты \Әсәйемдең ҡосағы” йыры менән игеҙәктәр Наза һәм Роман Родион

title: Бөйөк затҡа арналды


description: Халҡыбыҙҙың бихисап аҫыл ул-ҡыҙҙары тураһында ҡиммәтле мәғлүмәт һандығы булып хеҙмәт иткән Башҡортостан Республикаһының Милли архивында, шулай уҡ \Башҡортостан энциклопедияһы”нда Башҡортоста

title: Башҡортостандың тәүге мөфтөйө

maintext:
Башҡортостандың тәүге мөфтөйө
Сегодня, 15:48 | Йәмғиәт
Ҡыҙғанысҡа ҡаршы, халҡыбыҙҙың бик күп шәхестәре кеүек, был дин әһеленә лә, улай ғына түгел, бөтөн Халиҡовтар нәҫеленә, уҙған быуаттың 30-сы йылдарындағы золом ҡасафатын ныҡ татырға тура килә.
Оло Үтәш элекке Кәлсер-Табын улусында иң билдәле ауылдарҙың береһе була. Бының хикмәте тотош өйәҙҙәге абруйлы имам-хатиптарҙың береһе иҫәпләнгән Хатип Әбделхалиҡ улы Халиҡовҡа (1844-1911) бәйле. Башҡа тарафтарҙа аң-зиһен туплап ҡайтҡан хәҙрәт, күптәргә алыҫҡа ғилем эстәргә барыуы үтә ҡыйын булыуын аңлап, рухи остаздары Зәйнулла Рәсүлев, Ғабдулла Сәйеди кеүек дин әһелдәре менән кәңәшләшкәндән һуң, үҙ ауылында мәҙрәсә төҙөргә ҡарар итә.
Әйткән һүҙ – атҡан уҡ. Яҡташтары Хатип Халиҡовтың изге уй-ниәтен күтәреп ала. Аллаһ ризалығына тип ул байтаҡ мал-мөлкәтен һата һәм үҙ иҫәбенә мәҙрәсәнең нигеҙен ҡороп та ебәрә. Әммә аҡса етмәй ҡала – Хатип хәҙрәт ярҙам һорап, Өфө, Ҡазан ҡалаларына уҡ барып етә. Яҡын-тирәлә йәшәгән хәлле кешеләр ҙә мәҙрәсә төҙөлөшөнә иғәнә индерә. Күмәкләгән – яу ҡайтарған, тиҙәр бит. Тырышлыҡ бушҡа китмәй: тиҙҙән ауыл уртаһындағы мәсет янында өр-яңы мәҙрәсәнең мөһабәт бинаһы ҡалҡып сыға. Ул, тиҙ арала яҡын-тирә ауылдар өсөн дини-мәғрифәт үҙәгенә әүерелеп, аң-белем алырға теләгән йөҙәрләгән үҫмерҙе үҙенә ылыҡтыра. Нәҡ ошо мәҙрәсәлә Мәжит Ғафури, Вәлиулла Ҡоломбәтов һәм башҡа зыялылар тәүге һабаҡтар алып, оло тормошҡа аяҡ баҫа.
Хатип хәҙрәттең өс улы (Мансур, Мәхмүт, Әхмәт) һәм дүрт ҡыҙы (Шәкирә, Мөкәрәмә, Сәкинә һәм Фатиха) була. Өлкән улы Мансур кесе йәштән үк уҡыуға бик һәләтле булыуы менән айырылып тора. Ғаилә башлығы үҙ мәҙрәсәһендә белем алған зирәк улын, данлыҡлы "Рәсүлиә” мәҙрәсәһендә уҡытыу өсөн, алыҫтағы Троицкиға оҙата. Төплө ғилемгә эйә булған Мансур, 1908 йылда тыуған ауылына ҡайтып, мәҙрәсәлә мөғәллимлек итә башлай. Күп тә үтмәй сирләп киткән атаһының үтенесе буйынса уға мөҙәрис вазифаһын да үҙ иңенә алырға тура килә.
Ишан хәҙрәттәре Зәйнулла Рәсүлевтең шәкерте, остазының тәжрибәһенә таянып, дини һабаҡтарҙан тыш, донъяуи фәндәргә лә иғтибарҙы көсәйтә: арифметика, тарих, астрономия, география, урыҫ телен уҡытыу мәҙрәсәнең абруйын үҫтереп ебәрә. Хәҙерге Ғафури, Архангел, Ҡырмыҫҡалы һәм Белорет райондары ауылдарынан килеп белем алған шәкерттәр һаны артҡандан-арта бара. Бында хатта Пермь, Силәбе яҡтарынан да килеп уҡыусылар була.
"Ғәлиә” мәҙрәсәһенең асылыуын ишетеп, Мансур хәҙрәт үҙ белемен камиллаштырыу һәм яңы ғилемгә эйә булыу маҡсатында Өфөгә юллана. Рәсәйҙең төрлө тарафтарынан килгән шәкерттәр менән аралашыу, бай йөкмәткеле һабаҡтар алыу, йәнле фекер алышыу, бәхәстәрҙә ҡатнашыу – быларҙың барыһы ла Мансурҙың аң-зиһенен шаҡтай байыта, тел оҫталығын арттыра. 1910 йылда абруйлы мәҙрәсәне уңышлы тамамлағас, ул йәнә тыуған ауылына ҡайтып, яратҡан эшен дауам итә.
Белеүебеҙсә, бөтөн Рәсәйгә киң билдәле "Рәсүлиә” һәм "Ғәлиә” мәҙрәсәләрендә Хатип хәҙрәттең кәңәше буйынса Мәжит Ғафури, Вәлиулла Ҡоломбәтов һәм Бәҙретдин Мәҡсүтов 1898 һәм 1906 йылдарҙа ғилем эстәй. Йылдар үткәс, Мансур Халиҡовҡа ла ошо уҡ юғары дини уҡыу йорттарында белем алырға тура килә. Йөҙәр саҡрым араны йәйәүләп үтһәләр ҙә, Еҙем-Ҡаран, Оло Үтәш, Яҡтыкүл егеттәренең уҡыуға, аң-белемгә ынтылышы бына ниндәй көслө булған!
1917 йылдың февралендәге буржуаз-демократик революция Рәсәйҙең милли төбәктәрендә азатлыҡ хәрәкәтенең көсәйеүенә килтерә. Илдә барған ваҡиғаларға алдынғы ҡарашлы Мансур битараф ҡала алмай: ябай халыҡтың мәнфәғәтен яҡлап, матбуғат баҫмаларына мәҡәләләр яҙа, митингыларҙа сығыш яһай. Сәйәси-ижтимағи мәсьәләләрҙең асылын яҡшы аңлаған маһир ораторҙы хатта Өфөнөң завод-фабрикаларына лекция уҡырға саҡыралар.
Ошо уҡ йылдың апрель айында Өфөлә үткән Крәҫтиәндәр йыйынында делегат-яҡташтары исеменән ялҡынлы телмәр менән сығыш яһап, Мансур Халиҡов, Ваҡытлы хөкүмәт аҫаба башҡорт ерҙәрен халыҡҡа кире ҡайтарһын, тип белдерә. Ер мәсьәләһе ыңғай хәл ителмәһә, башҡорттар үҙ йөмһүриәтен төҙөргә мәжбүр буласаҡ, тип тә өҫтәп ебәрә ул. Бындай ҡыйыу фекерҙәр, әлбиттә, бәғзеләргә оҡшап етмәй.
Нәҡ ошо осорҙа Башҡорт милли хәрәкәте етәксеһе Әхмәтзәки Вәлиди, Кәлсер-Табын һәм Кесе-Табын башҡорттары менән фекер алышыу маҡсатында, Оло Үтәшкә килә. Бында арҡаҙашына ғына түгел, хатта дуҫына әйләнеп киткән имам-хатип Мансур Халиҡов һәм башҡа руханиҙар менән осрашып, уларға Башҡорт автономияһын булдырыу идеяһын еткерә. Әхмәтзәки артабан Сәйетбабаға – Мансур хәҙрәттең яҡын туғаны, урындағы мәсеттең имам-хатибы, мәҙрәсә мөҙәрисе һәм әүлиә булараҡ шөһрәт ҡаҙанған Мөхәмәтсабир Әбделхалиҡ улы Халиҡов янына юллана. Бында ла ул, ауылдың дин әһелдәре һәм зыялылар ҡатнашлығында йыйын үткәреп, башҡорттар алдында торған мөһим сәйәси мәсьәләләр тураһында сығыш яһай.
Тиҙҙән Рәсәйҙә Ойоштороу Йыйылышына (Учредительное Собрание – авт.) һайлау эше йәйелдерелә. Башҡорт Өлкә Шураһы ("федерал-башҡорттар”) исеменән Йыйылыш депутатлығына кандидаттар араһында Әхмәтзәки Вәлиди, Шәриф Манатов кеүек сәйәсмәндәр менән бер рәттән Мансур Халиҡов та була. 1918 йылда Мәскәүҙә үткән тарихи йыйында Башҡортостан вәкилдәре, бер төптән сығыш яһап, башҡорттарға автономия даулай. Ҡыҙғанысҡа ҡаршы, большевиктар Ойоштороу Йыйылышының эшен тамамларға ирек бирмәй, һөҙөмтәлә ул таратыла.
Ижтимағи-сәйәси тәжрибә туплаған Мансур Халиҡов тыуған ауылына ҡайтып, йәнә мөғәллимлек эшен дауам итә. Әммә тиҙҙән уны Башревком Табын кантоны башҡарма комитетының халыҡ мәғарифы начальнигы итеп тәғәйенләп ҡуя (мәғлүм булыуынса, бер нисә йылдан был вазифаны сәсән-мәғрифәтсе Вәлиулла Ҡоломбәтов та башҡара).
Ҡыҫҡаһы, бөгөнгө Ғафури районы һәм күрше төбәктәрҙең халҡына аң-белем биреүҙә үҙҙәрен мәғрифәтсе, ғилем эйәләре итеп танытҡан Халиҡовтар нәҫеле ғәйәт ҙур көс һала. Был яҡтарҙа артабанғы йылдарҙа бихисап уҡымышлы кешеләрҙең үҫеп сығыуы, күптәренең етәксе, ғалим, әҙип булып танылыуы бер ҙә юҡҡа түгел.
Тиҙҙән бай тәжрибәле Мансур Халиҡовты Стәрлетамаҡҡа Юстиция Халыҡ Комиссариатына эшкә саҡыралар. 1918-1921 йылдарҙа уға туранан-тура Башҡорт автономияһын төҙөү буйынса документтар әҙерләү һәм башҡа юридик мәсьәләләр менән шөғөлләнергә тура килә.
1921 йылдың 17 мартында Аллағыуат ауылында (хәҙер ул юҡ инде) Мосолмандарҙың I Бөтөн Башҡорт ҡоролтайы уҙғарыла. Нәҡ ошо йыйында БАССР мосолмандарының Диниә назараты төҙөлә, уның тәүге рәйесе һәм мөфтөй итеп Әхмәтзәки Вәлидиҙең тәҡдиме менән үҙен бары тик яҡшы яҡтан күрһәткән төплө белемле, ҡыйыу фекерле Мансур хәҙрәт Халиҡов һайлана.
Диниә назараты ул дәүерҙә Бәләкәй Башҡортостандың баш ҡалаһы булған Стәрлетамаҡта урынлаша. Яңы дини ойошманың эшен яйға һалыу өсөн 35 йәшлек мөфтөйгә күп көс һалырға тура килә. Тырышлыҡ бушҡа китмәй – сәйәси-ижтимағи һәм юридик тәжрибәгә эйә булған Мансур хәҙрәт ҡатмарлы бурыстарҙы уңышлы башҡарып сыға.
1921 йылдың эҫе йәйе етә. Бар донъяны ҡоролоҡ ялмап ала, баҫыуҙарҙағы ашлыҡ баш ҡалҡыта алмай, тамырында һәләк була. Илгә йот килә, меңәрләгән кеше аслыҡтан йән бирә... Диниә назараты етәксеһе Мансур Халиҡовты Аслыҡтан яфа сиккән халыҡҡа ярҙам итеү комитеты рәйесе итеп һайлап ҡуялар. Алыҫ төбәктәрҙән аҙыҡ-түлек ташытыу, уны аслыҡтан шешенгән халыҡҡа тәләфләмәй таратыу, кәрәк урында ашханалар асыу – ошо һәм башҡа мөһим эштәрҙе атҡарыуҙа Мансур Хатип улы ваҡыт менән дә, ауырлыҡтар менән дә иҫәпләшеп тормай. Яҡташтарын әжәл тырнағынан аралап ҡалыуҙа ла уның хеҙмәте ҙур була.
- 1921 йылда беҙҙең ауылда аслыҡтан үлгән кешеләр булмаған, сөнки дин әһелдәре, мәсет ихатаһында аш-һыу әҙерләтеп, ауыл халҡын көнөнә бер тапҡыр ашатҡан. Балаларға хатта икмәк телеме лә биреп ҡайтарғандар. Инәйем (Емешбикә – авт.) шулай тип һөйләй торғайны, - тип хәтирәләре менән уртаҡлашты Оло Үтәштә тыуып үҫкән Нәүфилә Зыязетдин ҡыҙы Ғилфанова (Ғарипова).
Мансур Халиҡовтың Башҡорт автономиялы республикаһын төҙөүҙә Әхмәтзәки Вәлиди менән иңгә-иң терәп эшләүен большевиктар ғәфү итмәй. Оло Башҡортостан төҙөлөп, баш ҡала 1922 йылдың йәйендә Өфөгә күсеү менән, милли хәрәкәт вәкилдәренә ҡара көндәр килә. "Вәлидовсылар”ҙы эҙәрлекләү, уларға ғәйеп тағыу, ҡурҡытыу киң ҡолас ала. "Совет власы дошманы” тигән мөһөр һуғылған Мансур хәҙрәт тә ошо сәйәсәттең ҡорбанына әүерелә.
Үҙенә лә, ғаиләһенә лә янауҙар туҡтамай, ҡурҡытыуҙар дауам итә. Иркенләп эшгләү һәм өсөн бер ниндәй ҙә мөмкинлек ҡалмағас, Мансур Халиҡов 1923 йылда үткән Башҡортостан мосолмандарының II йыйынында Диниә назараты рәйесе вазифаһынан баш тарта. Ябай мулла сифатында ла үҙ халҡына хеҙмәт итеренә, уға рухи таяныс булырына ышана ул. Ләкин динде төбө-тамыры менән бөтөрөүҙе маҡсат итеп ҡуйған Коммунистар партияһы өсөн мөфтөй генә түгел, ябай мулла ла хәүеф-хәтәр сығанағы була. Диндарҙарҙың ҡотҡоһона бирелеп, халыҡ башкөллө Совет власына ҡаршы сығыр, тип хафалана власть әһелдәре. Тимәк, бындай "хәүеф сығанаҡтары”нан кисекмәҫтән ҡотолорға кәрәк. Муллаларҙы ҡулға алыу, мөлкәттәрен таратып биреү, мәсет манараларын ауҙарыу хәрәкәте тотош илдәге кеүек беҙҙең төбәктә лә көсәйгәндән-көсәйә.
Сират кисәге мөфтөйгә лә килеп етә. 1929 йылдың май айында нахаҡ яла буйынса уны ҡулға алалар һәм, өс йылға хөкөм итеп, алыҫтағы Соловки утрауына оҙаталар.
Һөргөндә рухи һәм физик йәһәттән йәберләүҙәр кисереп, тейешле яза мөҙҙәтен тултырыу менән, тыуған яғына ашҡынып ҡайтырға сыҡҡан Мансур хәҙрәтте юлда тағы ҡулға алалар. Өфө төрмәһендә йәнә һорау алыу, язалау башлана һәм сираттағы хөкөм ҡарары сығарыла: был юлы Магниткаға – холоҡ төҙәтеү-хеҙмәт лагерына... Соловки лагеры ғазаптарынан йәне лә, тәне лә уңалып бөтмәгән хәҙрәткә ауылына ҡайтып, ғаиләһе менән дә күрешеп-хушлашып китергә рөхсәт итмәйҙәр. Ә бит уны өйөндә һөйөклө ҡатыны, Рәфҡәт, Әшрәф, Зәкиә һәм Фәүзиә исемле ҡәҙерле балалары зар-интизар булып көткән был ваҡытта.
Әйтәһе лә түгел, иҫ киткес ғазаптар кисереп тә, иманына тоғро ҡалған Мансур Халиҡовтың аяныслы яҙмышы тетрәндергес. "Халыҡ дошманы”, "вәлидовсы” мөһөрө менән ғүмеренең һуңғы көндәрен үткәргән, әммә диненән ваз кисмәгән ир-уҙаман 1934 йылда Силәбе тарафтарында 48 йәшендә вафат була. Ҡыҙғанысҡа ҡаршы, уның ҡайҙа ерләнгәнлеге тураһында бер ниндәй ҙә мәғлүмәт юҡ, тимәк, НКВД архивтарында эҙләнеү талап ителә.
Бар ғүмерен халыҡты уҡымышлы, иманлы итеүгә арнаған, башҡорттарҙың дәүләтселеген булдырыу эшендә фиҙакәрлек күрһәткән, республикабыҙҙың Диниә назаратын төҙөүгә өлгәшкән Мансур Хатип улы Халиҡовтың исемен бысратыу өсөн власть органдары барыһын да эшләй. Әхмәтзәки Вәлиди эҙҙәре һаҡланған Оло Үтәш ауылына ҡара көндәр килә: мәсет тә, мәҙрәсә лә ҡыйратыла, "халыҡ дошмандары” булып танылғандар ауылдан һөрөп ебәрелә.
Өлкәнерәк йәштәге яҡташтарым бөгөн дә хәтерләйҙер әле: заманында "вәлидовщина” менән бер ҡатар "халиковщина” һүҙе лә ишетелеп ҡалғылай ине. Был нәҫелдең тамырҙарын ҡоротоу өсөн партия ҡуштандары ҙур көс һала: Халиҡов фамилиялы ғаиләләр ауылда ҡалмай тиерлек, ҡайһы берҙәре йәһәт кенә фамилияларын Ғариповтарға, Ғәлимовтарға, Шафиҡовтарға алмаштырырға мәжбүр була. Әйткәндәй, күренекле яҙыусы Ғәзим Шафиҡовтың инәһе лә - ошо ауылдыҡы, Мансур Халиҡовтың яҡын туғаны. Ул да, кәмһетелеүҙәрҙән, мыҫҡыл ителеүҙәрҙән биҙрәп, тыуған йортонан бик йәшләй сығып китә. Танылған ғалимә, филология фәндәре докторы, профессор Рәйсә Халиҡованы (1934-2005) республикабыҙҙа яҡшы беләләр. Уның атаһы Хәлил эҙәрлекләүҙәрҙән, яла яғыуҙарҙан ҡотолоу өсөн Үзбәкстанға сығып китә, ҡыҙы шул яҡта – Карши ҡалаһында тыуа. Хәлил Халиҡов данлыҡлы фамилияһын сит тарафтарҙа йәшәп кенә һаҡлап ҡалыуға ирешә. СССР-ҙа репрессия дауылы туҡтағас, ул ғаиләһе менән Башҡортостанға ҡайтып төпләнә. Бына ниндәй ауыр һынауҙар үткәрергә, оло ҡайғы-хәсрәт, юғалтыуҙар, рухи кәмһетелеүҙәр кисерергә тура килгән халҡыбыҙға ҡәһәрле золом йылдарында...
Әммә алтынға нәжес йоҡмай, тиҙәр бит. 1991 йылдың 30 сентябрендә СССР-ҙың Юғары Советы Президиумы Указы менән фажиғәле яҙмышҡа дусар булған Мансур Хатип улы Халиҡовтың исеме аҡлана. Шул уҡ йылдың декабрендә Красноусолдың төп мәҙәниәт һарайында – элекке Ленин исемендәге клубта – беҙгә, бер төркөм зыялыларға, уның тыуыуына 105 йыл тулыу айҡанлы хәтер кисәһен үткәреү насип булды. Йыйында Өфө ҡунаҡтары - дин әһеленең ҡыҙы Фәүзиә (ул иҫән әле, быйыл 90 йәшен тултырҙы), ейәнсәре Ғәлиә һәм башҡа яҡын туғандары, ғалимдар, яҙыусылар ҡатнашты.
Шуныһы һөйөнөслө: 2002 йылда Оло Үтәштә элекке мәсет урынында, Халиҡовтарҙың рухын шатландырып, күркәм иман йорто пәйҙә булды. Был изге эште затлы нәҫел тоҡомдары - Өфөлә йәшәгән Нәүфилә Зыязетдин ҡыҙы улдары Рияз һәм Илдар менән бергәләп атҡарып сыҡты. 17 декабрҙә нәҡ ошо ҡотло, иманлы ерҙә Мансур Халиҡовтың 130 йыллығына арналған йыйын үтәсәк, унда мөфтөйҙөң ейән-ейәнсәрҙәре һәм бүлә-бүләсәрҙәре лә ҡатнашасаҡ.
Республикабыҙҙа әле Башҡортостандың 100 йыллыҡ юбилейына әҙерлек киң ҡолас алды. Ошо иҫтәлекле ваҡиға айҡанлы "100 йыллыҡҡа - 100 шәхес” исемлеген әҙерләү проекты ла дәррәү йәйелдерелде. Тарихта тороп ҡаласаҡ был мәртәбәле йылъяҙмала БАССР-ҙың тәүге мөфтөйө, дәүләтселегебеҙҙең нигеҙ таштарын һалған ҡаһарман эшмәкәрҙәрҙең береһе Мансур Хатип улы Халиҡовтың исеме мотлаҡ сағылыш табыр, тип ышанабыҙ. Бынан тыш, яҡын йылдарҙа Красноусолда арҙаҡлы яҡташтарыбыҙ – сәсән, мәғрифәтсе Вәлиулла Ҡоломбәтов, дин әһеле, мәғрифәтсе Мансур Халиҡов, академик Нияз Мәжитов һәм башҡаларҙың - исеме менән аталған урамдар ҙа барлыҡҡа килер әле. Башҡортостаныбыҙҙың рухи-мәҙәни һәм фәнни үҫешенә тос өлөш индергән бындай олуғ шәхестәр менән ғорурланмау мөмкин түгел - тимәк, уларҙың иҫтәлеген мәңгеләштереүҙе бөгөндән хәстәрләргә кәрәк.
Һүрәттәрҙә: ; (һулдан уңға) Хатип хәҙрәттең өлкән ҡыҙы Зәкиә, өлкән улы Рәфҡәт, кинйә ҡыҙы Фәүзиә. Мөфтөйҙөң икенсе улы Әшрәф (1923-1942) Бөйөк Ватан һуғышында һәләк була.
Фотолар ғаилә альбомынан алынды.


description: 17 декабрҙә Ибраһим ауылында яңыраҡ асылған мәҙәниәт йортон ҡотлап, яҡташыбыҙ Фәрүәз Урманшин етәкселегендәге концерт төркөмө сығыш яһаны. Ҡыштың һалҡын селләһенә ҡарамай, мәҙәни усаҡтың т

title: Байрам кәйефе бүләк иттеләр


description: -\Табын” гәзитен электән яратып уҡыйым, эшем буйынса ауылдар буйлап йөрөгәндә башҡорт-татар ғаиләләренең \Звезда” гәзитен яҙҙырғандарын күрһәм, йәнем әсеп, уларҙы шелтәләп китәм. Үҙебеҙҙең т

title: Һанаулы ғына көндәр ҡалды


description: Яҙғы баҫыу эштәре тамамланғас, ауылдарҙа элек гөрләтеп һабантуйҙар үткәргәндәр. Һуңынан көндәлек мәшәҡәттәр дауам иткән: бесән өҫтө, иген ҡырҙарында утау… өлгөргән ашлыҡтарҙы юғалтыуһыҙ йыйы

title: Күркәм байрам - Сөмбөлә


description: Башҡортостан Башлығы Рөстәм Хәмитов республика Дәүләт Йыйылышы — Ҡоролтайға Мөрәжәғәтнамә менән сығыш яһаны. «Дөйөм алғанда, республиканың социаль-иҡтисади хәле тотороҡло. Йыл йомғаҡтары буй

title: Рөстәм Хәмитов Дәүләт Йыйылышына Мөрәжәғәтнамә менән сығыш яһаны


description: Яңы йыл байрамында район мәҙәниәт һарайында үтәсәк саралар:31 декабрь - 1 ғинуар арауығында – Һыуыҡ көн (ра-йон мәҙәниәт бүлеге, яуаплы Р. Хәбибуллина); 2 ғинуар – \Минең атай Ҡыш бабай” ата

title: Күңелле ял итәйек!


description: Шыршы ҡупшы кейенгән Алдан хәбәр ителеүенсә, 27 декабрҙә ра-йон хакимиәте алдындағы Ғафури майҙанында Яңы йыл шыршыһы һәм Боҙ ҡаласығын асыу тантанаһы үтте. Мөһабәт шыршыны урмандан Ғафур

title: Районда Яңы йыл саралары бара

maintext:
Районда Яңы йыл саралары бара
Сегодня, 10:59 | Урындағы үҙидара, Йәмғиәт
Мөһабәт шыршыны урмандан Ғафури лесхозы һәм «ККХ» МУП-ы хеҙмәткәрҙәре алып килгән. Уны биҙәү эштәрен «Тепловодоснабжение» МУП-ы бригадаһы башҡарған. Шыршы уйынсыҡтарын алыуҙа район хакимиәте башлығы Р.З.Бохаров ярҙам иткән. Ә инде Боҙ ҡаласығын төҙөүҙе быйыл "ШЭ И.Бәхтейәров" ойошмаһы үҙ өҫтөнә алған. Шау-гөр килгән бала-саға өсөн ике тау, лабиринт, ҡар һәм боҙҙан эшләнгән төрлө һындар һ.б. эшләнгән.
Шыршы асыу байрамына балалар ғына түгел, ата-әсәләр, йәштәр, ололар ҙа дәррәү йыйылғайны. Дәртле көй башланыу менән ошо сара өсөн махсус эшләнгән сәхнәгә байрамды алып барыусы Ҡышбикә (Зимушка-Зима) персонажы күтәрелде.Ул тәүге һүҙҙе район хакимиәте башлығы Рәмил Бохаровҡа бирҙе. Рәмил Зәкәриә улы барыһын да яҡынлашып килгән Яңы йыл менән ҡотланы. Ошо матур ҡаласыҡты төҙөүгә күп көс һалған Илшат Бәхтейәровты, рәссам Әфҡәт Салауатовты, Айрат Әхмәтовты, Красноусол ауыл биләмәһе башлығы Р.З.Мөхәмәҙиеваны район хакимиәтенең Маҡтау грамоталары менән бүләкләне, рәхмәт һүҙҙәрен еткерҙе. Унан һуң сығыш яһаған Рәүилә Зөфәр ҡыҙы йыл уңыштарына туҡталып үтте. Алдан иғлан ителгән «Яңы йылға иң матур ҡотлау» конкурсына йомғаҡ яһап, еңеүселәрҙе билдәләне. Шулай итеп, Красноусол ауыл хакимиәтенең Рәхмәт хаттарына һәм иҫтәлекле бүләктәргә «Миләшкәй» балалар баҡсаһы тәрбиәсеһе Татьяна Баранова (видеоҡотлау) менән Лиана Мостафина (шиғыр) лайыҡ булды.
Артабан майҙанда Балалар ижады үҙәге әҙерләгән уйын-көлкө, сағыу концерт номерҙарынан торған бай йөкмәткеле программа башланды. Балалар рәхәтләнеп күңел асты, байрамдың төп геройҙары Ҡыш бабай һәм Ҡарһылыу менән мең төҫлө уттар менән балҡыған ҡупшы шыршы тирәләй йырланы ла бейене.
Байрам саралары 28 декабрҙә район мәҙәниәт һарайында дауам итте. Йылдағыса бында район хакимиәте башлығының Шыршы байрамы уҙҙы. Унда бөтә район мәктәптәренән уҡыу алдынғыһы булған, район, республика олимпиадаларында, төрлө конкурстарҙа еңеү яулаған, шулай уҡ күп балалы, ауыр тормош хәлендә ҡалған ғаиләләрҙә тәрбиәләнгән 100 бала ҡатнашты. Байрамға һәр бала карнавал костюмында килгәйне. Уларҙы район хакимиәте башлығы Рәмил Бохаров тәбрикләп, яңы йылда яңы уңыштар теләне.
- Беҙ һеҙҙең менән ғорурланабыҙ, сөнки тап һеҙҙең кеүек уҡыуҙа ла, спортта ла ҙур еңеүҙәргә өлгәшкән балалар киләсәктә лә һынатмаясаҡ, илебеҙгә хеҙмәт итерҙәй көслө рухлы шәхестәр буласаҡ, - тине район башлығы.
Район мәғариф бүлеге етәксеһе Зөһрә Рауил ҡыҙы Әхтәмова ла сығыш яһап, барыһын да байрам менән ҡотланы, өлгөлө уҡыуҙары, йәмәғәт эштәрендә әүҙем ҡатнашыуҙары өсөн рәхмәт һүҙҙәрен еткерҙе. Артабан балалар район мәҙәниәт һарайы хеҙмәткәрҙәре әҙерләгән инсценировка геройҙары Әтәс, Маймыл,Ҡарға, Пингвин, Мәскәй әбей һәм, әлбиттә, Ҡыш бабай, Ҡарһылыу менән бергә йәшел шыршыны уратып йырҙар йырланы, бейене, төрлө уйындарҙа ҡатнашты.
Ниндәй байрам бүләкһеҙ булһын инде? Был юлы ла мәғариф бүлеге хеҙмәткәрҙәре һәр балаға район хакимиәте бүлгән аҡсаға алынған төрлө тәмлекәстәр һалынған пакеттар таратты. Балалар шыршы байрамынан күңелдәре күтәрелеп, матур тәьҫораттар алып таралышты.
Гөлдәр КИНЙӘБАЕВА.


description: Билдәле булыуынса, 1979 йылдың 25 декабрендә Афғанстанға совет ғәскәрҙәре керетелә. Был ваҡиғаға 37 йыл тулыуға арналған һәм яуҙа һәләк булғандарҙы иҫкә алып, Красноусолда митинг һәм Хәтер к

title: Афғансылар яуҙаштарын онотмай


description: Һалым органдарында дәүләт гражданлыҡ бурыстарын яҡшы һәм һөҙөмтәле башҡарғаны өсөн Федераль Һалым хеҙмәтенең Башҡортостан Республикаһы буйынса идаралығының Маҡтау грамотаһы менән бүләкләнде:

title: Ҡотлайбыҙ!


description: Ғафури районы Муниципаль ра-йон хакимиәтенең Маҡтау грамоталары менән бүләкләнделәр: үҫеп килеүсе йәш быуынды уҡытыу һәм тәрбиә эшендәге оҙаҡ йылдар емешле хеҙмәттәре өсөн: Дилфиә Рәис ҡыҙы

title: Хеҙмәтенә күрә - хөрмәте


description: 17 декабрҙә Оло Үтәш ауылында Башҡортостандың беренсе мөфтөйө Мансур Халиҡовтың тыуыуына 130 йыл тулыу айҡанлы уның Хәтер кисәһе үтә.Башҡортостан дәүләтселеге ойошторолоуҙың 100 йыллығы сикт

title: Оло Үтәштә - Хәтер кисәһе


description: 3 ғинуар – Яңы йыл эстафетаһы. 1-5-се класс уҡыусылары ҡатнаша. \Еҙем” физкультура-һауыҡтырыу комплексында 15.00 сәғәттә башлана. 4 ғинуар – армспорт. 18 йәштән өлкән барлыҡ теләүселәр ҡатна

title: Каникулда спорт ярыштары


description: Ауыл биләмәләре хакимиәттәре халыҡҡа иң яҡын тороусы булды һәм булып ҡала. Эшмәкәрлектәренең бер йүнәлеше булып кешеләр хаҡында хәстәрлек күреү, уларҙың көнитмешен, тормош кимәлен күтәреү то

title: Берҙәмлек - уңышлы эштең нигеҙе

maintext:
Берҙәмлек – уңышлы эштең нигеҙе
Сегодня, 12:40 | Урындағы үҙидара, Йәмғиәт
Иң башта шуны әйтеп китергә кәрәк, күптән түгел Ишембайҙа 13 райондың ауыл биләмәләре башлыҡтары төбәк семинар-кәңәшмәһендә ҡатнашып ҡайттыҡ. Унда финанс, тәбиғәтте файҙаланыу һәм экология, милек мөнәсәбәттәре министрҙары урынбаҫарҙары үҙ сығыштарында урындағы үҙидаралыҡ органдарына бүленгән аҡсаларҙы маҡсатҡа ярашлы файҙаланыу, биләмә бюджетын тулыландырыу, ерҙәрҙе рәсмиләштереү, Декларация тултырыу һәм башҡа мәсьәләләрҙе күтәреп сыҡты.
Эшмәкәрлегебеҙгә килгәндә, рес-публика етәкселеге ярҙамы менән был йүнәлештәр йәһәтенән күләмле генә эштәр атҡарылды. Элекке колхоздан ҡалған барлыҡ мөлкәт, атап әйткәндә, колхоз гаражы, келәт, малсылыҡ биналары, ырҙын табағы ауыл хакимиәте милкенә ҡабул итеп алынды, йәғни хосусилаштырылды.
"Президент аҡсаһы” нигеҙҙә төҙөкләндереүгә тотонолдо. Машина-трактор мастерскойы, балалар баҡсаһы биләмәләре кәртәләп алынды. Туғай ауылындағы бер нисә урам юлдарына ҡырсынташ түшәлде.
Урындағы үҙидаралыҡты үҫтереүҙә "Аныҡ эштәр” һәм урындағы башланғыстарға булышлыҡ итеү программалары айырыуса мөһим әһәмиәткә эйә. Уларҙа ауыл кешеләре туранан-тура ҡатнашып, ауыл биләмәһе хакимиәтенә хас көнүҙәк мәсьәләләрҙе асыҡларға ярҙам итә лә инде. "Аныҡ эштәр” программаһы сиктәрендә Туғай
ауылы клубына ремонт яһалды. Ауыл советы бюджеты аҡсаһына мемориаль комплекс төҙөлдө. Халыҡтың урындағы башланғыстарына булышлыҡ итеү йәһәтенән 50-60 мең һум тирәһе халыҡтан йыйылған һәм ауыл хакимиәте бюджетынан бүленгән аҡса иҫәбенә сеткалар һатып алынып, Үтәк ауылында – 250 метр, Игенселәрҙә 150 метр оҙонлоғонда зыяраттар кәртәләп алынды. Был эштәр ауыл кешеләренең ярҙамы менән башҡарылды. Ауыл биләмәһе көсө менән 2 урында һыу скважиналары ҡоймаланды.
Ауыл биләмәһенең үҙ керемдәре лә булырға тейеш. Башта әйткәнемсә, колхоздан ҡалған барлыҡ мөлкәтте биләмә хакимиәте милкенә күсереп, уларҙы төрлө ойошмаларға ҡуртымға биреп, һатҡанын һатып бюджетты тулыландырыу өҫтөндә лә әүҙем шөғөлләнәбеҙ. Малсылыҡ йүнәлешендә эшҡыуарлыҡ эшмәкәрлеге алып барған Р.Рәжәпов ферма бинаһын ҡуртымға алып, уңышлы ғына эшләй. Ат һарайын һатып алыусы эшҡыуар бинаны ремонтлау менән мәшғүл, киләһе йылдан эш башларға уйлаша. Шәхси эшҡыуарҙарҙан И.Баймөхәмәтов йылға аша йәйәүлеләр өсөн күпер (70 мең һум китте), ул үҙ көсө, теләге менән бәләкәй генә быуа ла эшләп ҡуйҙы, уны янғынға ҡаршы осраҡта һыу алыу өсөн ҡулайлаштырҙы, А.Арыҫланов тарафынан ҡоҙоҡтар (8 дана, 30 мең һум аҡса тотонолдо) кәртәләнде.
Ауыл хакимиәте бюджетынан тулыландырыу юлдарын эҙләргә, табырға тырышып, төҙөлөштәр өсөн участкалар бүлеп биреүҙе лә әүҙемләштерҙек. Бына, мәҫәлән, Туғай ауылы янында өс тиҫтәнән ашыу ер участкаһын һатыу мөмкинлеге бар. Уларҙың майҙаны 15-әр сутый, әле 7 участка һатылды ла инде, хаҡтары 60-80 мең һумға баһалана. Әлбиттә, был участкаларҙы рәсмиләштереү эше мәшәҡәтле, әммә шул уҡ ваҡытта кәрәкле, сөнки ауыл биләмәһе бюджеты тулылана.
Киләһе йылғы пландарға килгәндә, 500 мең һум, йәғни "Президент аҡсаһы”ның 200 меңен төҙөкләндереү эштәренә, 210 меңен яңы участкаларға юл һалыуға, ремонтлауға, ҡалғанын иһә (90 мең һум) Туғай ауылында балалар майҙансығы урынлаштырыуға тотонорға иҫәп тотабыҙ. "Аныҡ эштәр” программаһы һәм урындағы башланғыстарға булышлыҡ итеү проект-тары сиктәрендә лә эш дауам итәсәк. "Аныҡ эштәр” проекты буйынса Игенселәр ауылында балалар майҙансығы төҙөү күҙаллана. Ауыл кешеләренә ял итеү йәһәтенән милли парк булдырыу уй-пландары менән йәшәйбеҙ. Был идея-ны үтәктәр хуплап ҡаршы алды һәм аҡса йыйырға әҙерҙәр – билдәләнгән сумманың 10 проценты, йәғни 125 мең һумы халыҡтан йыйылһа, 40 проценты ауыл советы иҫәбенән.
Киләһе йылға алдыбыҙға ошондай пландар ҡорҙоҡ, әлегә уларҙың барыһы ла түгел. Ә быйылғыһын уңышлы тамамлайбыҙ, бирәсәктәребеҙ юҡ. Алға ҡуйған бурыстарҙы үтәп сыҡтыҡ, уларға тулыһынса йыл аҙағында йомғаҡ яһаласаҡ.
Индира ИШКИНА
яҙып алды.


description: Күп һанлы гәзит уҡыусыларҙың һорауын иҫәпкә алып 2017 йылдың тәүге ярты йыллығына \Табын” гәзитенә яҙылыу ваҡыты 2017 йылдың 13 ғинуарына тиклем оҙайтыла. Гәзитебеҙгә кемдәр яҙылып өлгөрм

title: Подписка оҙайтыла


description: Көҙ айҙарында уҡ Башҡортостан Республикаһы буйынса район-ара һалым хеҙмәте милек һалымдарын түләүгә иҫкәртеү ҡағыҙҙары таратты. Уларға ярашлы, һалымдар ағымдағы йылдың 1 декабренә тиклем түл

title: Һалым бурысын йыйма


description: Бөтә донъя һаулыҡ һаҡлау ойошмаһы белдереүенсә, һуңғы 5 йыл эсендә балалар суициды буйынса Рәсәй донъяла 1-се урында. Быйыл ғына 600-ҙән ашыу бала үҙ-үҙенә ҡул һалған. Был үлемдәргә килтере

title: Бала ғүмерҙәрен һаҡлайыҡ!

maintext:
Бала ғүмерҙәрен һаҡлайыҡ!
Вчера, 13:48 | Мәғариф, Йәмғиәт
Фажиғәне булдырмау өсөн, психологтар әйтеүенсә, тәү сиратта, балағыҙ менән уны ҡыҙыҡһындырған, борсоған бөтә һорауҙар буйынса ла асыҡтан-асыҡ һөйләшергә өйрәнегеҙ. Әгәр быны һеҙ, ата-әсәләр эшләмәһәгеҙ, яуаптарҙы улар Интернеттан эҙләйәсәк. Ә унда әле нығынып та өлгөрмәгән үҫмер психикаһына көслө тәьҫир итеүсе сайттар бик күп. Улар, ғәҙәттә, төрлө модалы кейемдәр рекламалаусы, өйгә эштәрҙе эшләргә ярҙам итеүсе, уйындар тәҡдим итеүсе һ.б. төркөмдәр артына йәшеренгән була. Балалар унда инеп, үҙ-үҙеңде юҡ итеүгә этәргән, үлем культын пропагандалаған әҙәмдәрҙең «тоҙағына» эләгергә мөмкин. Бында уларға уйын формаһында төрлө эштәр бирелә, билдәле тематикалы музыка тыңларға, шиғриәт, әҙәбиәт уҡырға кәңәш ителә. Шуға күрә балағыҙҙың социаль селтәрҙәге "Бәйләнештә”, «Класташтар» һ.б. төркөмдәрҙәге сәхифәләренә кереп, уның ниндәй сайттарҙа ултырыуы, кемдәр менән аралашыуы, фото һәм видеолары менән даими ҡыҙыҡһынып тороғоҙ. Ваҡытығыҙ бик тығыҙ булһа ла, бала менән уртаҡ темалар табып, күберәк аралашырға тырышығыҙ. Сөнки бер кемгә лә сер түгел, иртәнән кискә тик-лем эштә булған ата-әсәнең балаһына ваҡыты ла ҡалмай. Эс серҙәрен ул Интернеттағы дуҫтарына түгел, ә мотлаҡ һеҙгә һөйләргә ғәҙәтләнһен. Әгәр ҙә балағыҙҙың үҙ-үҙен тотошонда сәйер үҙгәрештәр күренһә, мәҫәлән, төндәрен йоҡламай, телефон йәки ноутбук аша Интернетта ултырһа, фотолары араһында кит, күбәләк, бесәй, һыңар мөгөҙ һүрәттәре йыш осраһа, бейек урындарҙан, ҡыйыҡтарҙан төшөрөлгән фото һәм видеолар күренһә, уны нимә борсоуы, кисерештәре тураһында һөйләшеп ҡарағыҙ. Әгәр ҙә балағыҙ үҙ-үҙенә бикләнеп, һөйләшеү килеп сыҡмаһа, мотлаҡ психологтарға мөрәжәғәт итергә кәрәк. Интернетта ата-әсәләр өсөн асылған махсус төркөмдәргә (https://vk/com/spastidetei, https://ok.ru/spastidetei, https://www.facebook.com/spastidetei) инеп, кәңәш ҡороғоҙ, бар яҡтан да мәғлүмәтле булығыҙ. Уҡытыусы йәки тәрбиәсе менән дә һәр саҡ бәйләнештә торорға кәрәк.
Ата-әсәләрҙе балаларға янаған тағы ла бер хәүеф тураһында иҫкәртәбеҙ: илебеҙҙең бик күп төбәктәрендә мәктәптәр эргәһендә үҫмерҙәрҙе енәйәт ҡылырға этәреүсе көслө психотроп матдәләрҙән торған бушлай һағыҙҙар таратыу теркәлгән. Уларҙы ҡулланған үҫмерҙәрҙең үлеү осраҡтары ла бар. Был хаҡта ла балаларға әйтеп аңлатырға кәрәк. Шуны ла онотмағыҙ: бала психикаһы бик нескә була, ҡәтғи тыйыуҙар менән генә эш итергә түгел, ә иң мөһиме – үҙ-ара аңлашыусанлыҡ булдырырға тырышығыҙ. Улығыҙҙың йәки ҡыҙығыҙҙың дәрестә алған билдәләренә генә түгел, ә күңел торошона, кәйефенә, ғәҙәттәренә иғтибар итегеҙ. Үҫмерҙәр суициды – ололарҙың иғтибарын йәлеп итеү, яңғыҙлыҡтан ҡасыу сараһы икәнен дә хәтерегеҙҙән сығармағыҙ.
Һуңғы ваҡытта килеп тыуған был проблеманы ата-әсәләр, балалар, уҡытыусылар, психологтар һәм бар йәмғиәт менән берлектә генә хәл итеп була. Мәғариф министрлығы, психологтар, психотерапевтар үҙәктәре, урындарҙағы белгестәр был йәһәттән ҙур эш алып бара. Мәктәптәрҙә уҡыусылар, ата-әсәләр, уҡытыусылар, социаль педагогтар менән ошо темаға һөйләшеүҙәр ойоштороп, хәлдең ни тиклем киҫкен тороуын аңлаталар, кәрәк икән, улар һәр саҡ ярҙам итергә әҙер. Үҙебеҙҙең һәм балаларҙың яҙмышына битараф булмаһаҡ ине, хөрмәтле ата-әсәләр!
Альбина БАЙМЫРҘИНА,
район мәғариф бүлеге методисы.


description: Был юлы Еҙем-Ҡаран мәҙәниәт йорто шау-гөр килеп бәләкәйерәк бер йыйын майҙанын хәтерләтте. Ауыл халҡын, саҡырылған ҡунаҡтарҙы һый-хөрмәттән һығылып торған сәй табыны ҡаршы алды.Архангел райо

title: Эште йәнләндереп - тормошто йәмләндереп

maintext:
Эште йәнләндереп – тормошто йәмләндереп
Сегодня, 15:29 | Йәмғиәт
Архангел районы Абзан мәҙәниәт йорто хеҙмәткәрҙәренең ҡул арты еңел булды, күп тә үтмәне Имәндәш ауылы "Ағинәйҙәр” клубы ойошмаһы ҡатын-ҡыҙҙары, Әсә көнөнә ҡарата килеп, үҙҙәренең эш тәжрибәһе менән уртаҡлашты. Дуҫ-иштәр, таныш-белештәр күреп, яңы танышлыҡтар булдырып, иҫтәлеккә фото-рәсемдәргә төшөп, күңелдәр күтәрелеп ҡалды был күркәм мәҙәни сарала.
Үткәрелгән кисәне тағы ла мәртәбәлерәк итеп, район "Ағинәйҙәр” ойошмаһы етәксеһе Рәмзиә Монасипова, мосолман ҡатын-ҡыҙҙар ойошмаһын әйҙәүсе Ғәлиә Ғәли ҡыҙы Рахманғолова, Родина ауылы старостаһы Фәүзиә Ҡотлогилдина ҡатнашты. Сәхнә түренә күтәрелеп улар кәңәштәрен бирҙе, әсәләрҙе данлап, изге ғәмәлдәр ҡылырға өндәне, шиғри күстәнәстәрен бүләк итте.
Имәндәш ауылы "Ағинәйҙәр” ойошмаһы ағзалары үҙҙәренең эш тәжрибәһе, алдағы пландары, әүҙем эшмәкәрлектәре менән таныштырып үтте. "Май сүлмәге тышынан билдәле” тигәндәй, тышҡы ҡиәфәттәренән үк, зауыҡлы, килешле кейемдәре, баштарына ябынған яулыҡтарына ҡәҙәр уларҙың инсафлы, тыйнаҡ ағинәйҙәр икәнлеге күренеп тора ине. Матур йөкмәткеле йырҙары, өҙә баҫып бейеүҙәре тәрбиәүи яҡтан әһәмиәтле, фәһем алырлыҡ булды. Етәкселәре эшләгән эштәренә байҡау яһап:
- Ислам дине өйрәткәнсә йәшәү рәүеше алып барырға тырышабыҙ. Үҙебеҙ өлгө күрһәтеп, иман юлын һайлап, күптәребеҙ намаҙға баҫтыҡ, ауылда әхлаҡ-әҙәп ҡағиҙәләрен боҙмаҫҡа, етешһеҙлектәрҙе бөтөрөргә ярҙам итеп йәшәйбеҙ. Ҡул эштәре менән шөғөлләнәбеҙ. Әле бына түшелдеректәр тегәбеҙ, иң матур ҡул оҫталарының эшен күргәҙмәгә килтерҙек, - тип бәйән итте.
Эйе, ысынлап та, ауыл хакимиәте эргәһендәге йәмәғәт ойошмаларының: ветерандар, ҡатын-ҡыҙҙар, ауыл старосталарының, "Ағинәйҙәр” клубы ағзаларының эшмәкәрлеге, тәрбиәүи эш алып барыуҙарының әһәмиәте бик ҙур.
Ауылы-ауылы менән эскеселектән баш тарталар, кеше ғүмерҙәрен ҡыйыусы ағыулы эсемлектәр һатмайҙар, тәртип-әхлаҡ ҡағиҙәләрен боҙмайҙар, бер-береһе менән дуҫ-татыу йәшәйҙәр, яҡшылыҡ орлоҡтары сәсәләр.
- Беҙҙең бөгөнгө мәҙәни сараның да маҡсаты - эшләгән йәмәғәт ойошмалары башланғысынан өлгө алып, эште йәнләндереп, тормошобоҙҙо йәмләндереп ебәреү ине, - тип мәҙәниәт йортоноң баш художество етәксеһе Рәүилә Килмөхәмәтова үҙенең сығышында еҙемҡарандарға мөрәжәғәт итте.
Билдәле булыуынса, элегерәк ауылыбыҙҙа иптәштәр суды ойошмаһы бик матур эшләп килде. Ҡатын-ҡыҙҙар советы әүҙемлек күрһәтеп, осрашыуҙар, конкурстар үткәрҙе. Ветерандар советы ла әүҙемлек күрһәтте, ололарға ихтирамын йәлләмәне. Ололарға ғына түгел, йәш бы-уынды тәрбиәләүҙә ярҙам күрһәттеләр, булыштылар. Ауыл халҡы уларҙың эштәренән ҡәнәғәт ҡалып, яңы һайланғандарға уңыштар теләп таралышты фәһемле саранан. Был хаҡта ошондай шиғри юлдар менән әйтке килә:
Яуа ҡарҙар, яуа ҡарҙар,
Йәмләндереп тыштарҙы.
Бергәләшеп эш башлаһаҡ,
Көттөрмәҫ уңыштары.
Тормошто йәмләндереп,
Эштәрҙе йәнләндереп,
Йәшәйек, дуҫтар, гөрләшеп,
Ил-көнгә кәрәк булып!
Флүрә ХӘЛИЛОВА.


description: 25 декабрҙә Рәсәй Оборона министрлығының \ТУ-154” самолеты Ҡара диңгеҙ күгендә һәләкәткә осраны. Авиаһәләкәттә барлығы 92 кеше һәләк булды. Улар араһында \I канал”, НТВ һәм \Звезда” телекана

title: Йәнә һәләкәт


description: Йылдың һуңғы айҙарында үтелгәнгә ниндәйҙер йомғаҡ яһау- үҙенсәлекле йолаға әйләнгән. Быға, бәлки, күп бәйге-конкурстарҙың йыл башында иғлан ителеп, аҙағында һөҙөмтә яһалыуына ла бәйлелер. Ба

title: Милли биҙәктәрҙән илһамланып...


description: Жәлил Кейекбаевтың тыуыуына 105 йылДанлыҡлы яҡташыбыҙ, билдәле ғалим һәм яҙыусы, профессор Жәлил Ғиниәт улы Кейекбаевтың 105 йыллыҡ юбилейына арналған саралар Ҡаранйылға һәм Сәйетбаба ауылда

title: Рухи йәдкәре йәшәй

maintext:
Рухи йәдкәре йәшәй
Вчера, 16:31 | Мәҙәниәт һәм әҙәбиәт, Йәмғиәт
Килгән ҡунаҡтар башта ғалимдың тыуған ауылы Ҡаранйылғаға юлланды. Бында уларҙы ололоҡлап ҡымыҙ һәм сәк-сәк менән ҡаршы алдылар. Ж.Кейекбаев музейы эргәһендә юбилейы алдынан ғалимдың бюсы урынлаштырылғайны. Ә музей тарихы үткән быуаттың 70-се йылдарына барып тоташа. 1974 йылдан башлап экспонаттар Сәйетбаба мәктәбендә туплана. 1991 йылда ғалимдың тыуған ауылында йорт-музей асыла. Уны булдырыуға һәм экспонаттар менән тулыландырыуға Ж.Кейекбаевтың уҡыусыһы, Рәсәй мәктәптәренең атҡаҙанған уҡытыусыһы, "Почет билдәһе” ордены кавалеры Ғиндулла Шәйәхмәтов ҙур көс һала.
Бюст тантаналы шарт-
тарҙа асылды. Район ха-кимиәте башлығы Рәмил Бохаров унда былай тип сығыш яһаны:
- Жәлил Кейекбаевтың фәнни эшмәкәрлегенең киң һәм тәрән булыуы беҙгә яҡшы билдәле. Бик күптәр Жәлил Ғиниәт улын үҙенең остазы, уҡытыусыһы тип атай. Уның тәрбиә мәктәбен үткән кешеләр белеме менән генә түгел, юғары мәҙәниәтле, ябай, теүәл шәхестәр булыуы менән дә айырыла һәм, әлбиттә, филология фәне үҫешенә тос өлөш индерә. Халыҡ күңелендә Жәлил Ғиниәт улы тураһында яҡты иҫтәлектәр һаҡлана. Юбилей кисәләрен, фәнни-ғәмәли конференциялар, "Кейекбаев уҡыуҙары” уҙғарыу матур бер йолаға әүерелде. Уның исемен мәңгеләштереүгә беҙ ҙә ҡулдан килгәндең барыһын да эшләргә тырышабыҙ. Ғалимға бюст ҡуйыу шуның бер сағылышы. Мөмкинлек килеп тыуһа, киләсәктә тағы ла ҙурырағын, матурырағын эшләтербеҙ,- тип һәйкәлде асыуға үҙенең фатихаһын бирҙе.
Ғалимға һәйкәл тантаналы шарттарҙа асылғандан һуң килгән ҡунаҡтар музей менән танышты. Музей директоры, филология фәндәре кандидаты Римма Ишмырҙина Жәлил Ғиниәт улының тормош һәм ижад юлын мауыҡтырғыс итеп һөйләне, экспонаттарҙың тарихы менән таныштырҙы. Музей дүрт бүлектән тора.
Сасҡау һыуыҡ көн булғанлыҡтан, Ҡаранйылға ауыл клубында мәҙәниәт хеҙмәткәрҙәре һәм ауыл уңғандары тарафынан әҙерләнгән ҡайнар сәй эсеп алғандан һуң ҡунаҡтар Сәйетбабаға юлланды. Сәйетбаба ауыл мәҙәниәт йортонда ғалимдың тыуыуына 105 йыл тулыуға арналған фәнни-ғәмәли конференция булды.
Тәүге һүҙ ауылдың имам-хатибы Ғиндулла мулла Шәйәхмәтовҡа бирелде. Ул сараға фатиха биреп кенә ҡалманы, Ж.Кейекбаевтың исемен мәңгеләштереү буйынса башҡараһы эштәргә лә туҡталды, ҡайһы бер мәсьәләләр буйынса үҙенең ризаһыҙлығын белдерҙе. Артабан һүҙ мәҙәниәт хеҙмәткәрҙәренә бирелде. Мәктәп уҡыусыларының дәртле лә, һығылмалы ла бейеүҙәре, ирҙәр вокаль ансамбленең моңло
йыры юбилей сараһына үҙенсәлекле йәм өҫтәне. Һәүәҫкәрҙәр концерт но-
мерҙары менән сәләмлә-гәндән һуң "Исемдәре–мәңге хәтерҙә” исемле фәнни-ғәмәли конференция башланып китте. Башта һүҙ уҡыусыларға бирелде. Сәйетбаба мәктәбенең 5-се класс уҡыусыһы Алтынай Шәйхолова, 7-се
класс уҡыусыһы Илүзә Фәхретдинова, 10-сы
класс уҡыусыһы Гөлнара Юлбарисова, 5-се класс уҡыусыһы Арыҫлан Юлбарисов үҙҙәренең ғилми-тикшеренеү эштәре менән таныштырҙылар. Арыҫлан Юлбарисов иһә үҙенең фәнни эшен инглиз телендә яҙған һәм фәнни-ғәмәли конференцияла ҡатнашыусылар уның зирәклегенә, тапҡырлығына һоҡланыуҙарын йәшермәнеләр.
Район хакимиәте башлығы Рәмил Бохаров үҙ сығышында Жәлил Кейекбаевтың тормош һәм ижад юлына ҡыҫҡаса байҡау яһаны. Билдәле булыуынса, юбилей йылдарында Ж.Кейекбаев премияһы тапшырыла килә. Быйыл был премияға күренекле шағир һәм драматург, "Башҡортостан” гәзите хеҙмәткәре, яҡташыбыҙ Салауат
Нәзир улы Әбүзәров менән "Йондоҙ” колхозының элекке данлы рәйесе, хеҙмәт ветераны, "Почет билдәһе” ордены кавалеры Аҙнабай Сәғит улы Йәноҙаҡов лайыҡ булды. Рәмил Зәкәриә улы лауреаттарҙы ҡотлап премия тапшырҙы һәм үҙенең изге теләктәрен еткерҙе. Район Советы рәйесе Зөлфәр Хафизов сығыш яһап, Жәлил Кейекбаевтың кешелеклелек сифаттарына туҡталды һәм Мәрйәм Шәйәхмәтова менән Сәлимә Исламоваға Ғафури районы муниципаль район Советының Маҡтау грамоталарын тапшырҙы. Конференция барышында "Башҡортостан” гәзите хеҙмәткәре, яҙыусы Венер Исхаҡов, Ж.Кейекбаев премияһы лауреаты, яҙыусы Лира Яҡшыбаева, "Сәйетбаба” тарихи-мәҙәни үҙәге етәксеһе Рәзим Мәүлетҡолов, район башҡорттары ҡоролтайы башҡарма комитеты рәйесе Айҙар Рафиҡов, Ж.Кейекбаев йорт-музейы директоры Римма Ишмырҙина, шағир һәм яҙыусы Салауат Әбүзәров сығыш яһанылар. Салауат Нәзир улы ялҡынланып үҙенең шиғырын һөйләп ишеттерҙе. Римма Камил ҡыҙы Ж.Кейекбаев ижады буйынса уҙғарылған викторинаға йомғаҡ яһап, еңеүселәрҙе иҫтәлекле бүләк һәм Дипломдар менән бүләкләне. Рәзим Ибраһим улы ла "Кейекбаев уҡыуҙары” һәм "Исемдәре-мәңге хәтерҙә” исемле ғилми-ғәмәли конференцияларҙа әүҙем ҡатнашҡан бер төркөм уҡыусыларға һәм ауылдың рухи-мәҙәни тормошона йән өрөүсе бер төркөм зыялыларға республика Халыҡтар дуҫлығы йортоноң һәм БР Мәҙәниәт министрлығының Маҡтау грамоталарын тапшырҙы. Ғилми-ғәмәли конференцияны "Табын” гәзите мөхәррире Самат Ғәлиуллин, ә тотош мәҙәни сараны Рәүилә Юлбарисова менән Лариса Фәттәхова алып барҙы. Ғөмүмән, Жәлил Кейекбаевтың 105 йыллығына арналған юбилей сараһы йыйнаҡ һәм ойошҡан рәүештә үтте. Ғалимдың вафатына илле йылға яҡын ғүмер уҙһа ла, тыуған яғында ла, республикала ла уның рухи йәдкәре йәшәй һәм йәшәйәсәк.
С. ТИМЕРОВ.


description: Гәзиттә хәбәр ителеүенсә, 1 декабрҙә Бәхетле авто” акцияһы бүләктәре уйнатылды. thumb=lefthttp://tabin.ru/uploads/posts/2016-12/1481171512_lotoreya-avto-40.jpgБыл көндө район гәзиттәренә яҙ

title: "Бәхетле авто"нан бүләктәр


description: 2 декабрҙә Красноусол үҙәк почта бүлексәһе Матбуғатҡа яҙылыусы көнө үткәрҙе. Матбуғатҡа яҙылыу ун көнлөгө сиктәрендә уҙған сара барышында теләүселәр барлыҡ баҫма-лаларға ла ташламалы хаҡҡа

title: Матбуғат дуҫтары өсөн сара


description: 26 ноябрҙә Родина ауылы клубында Әсә көнөнә арналған байрам кисәһе үтте. Күптән түгел генә эшләнгән өр-яңы сәхнәлә сығыш яһаясаҡ мәктәп уҡыусылары, балалар баҡсаһы тәрбиәләнеүселәре, ауыл йә

title: Ватанда Әсәйҙәр көнө

maintext:
Ватанда Әсәйҙәр көнө
Сегодня, 18:29 | Хаттар
Байрамды ауыл старостаһы Фәүзиә Ғәлим ҡыҙы Ҡотлогилдина асып, ауылдаштарын ҡотланы, әсәләргә, өләсәйҙәргә, буласаҡ әсәләргә изге теләктәрен еткерҙе. Шулай уҡ тамашасыларҙың алҡыштары аҫтында ауыл тормошонда әүҙем ҡатнашҡан Анфиса Кинйәбаева менән Зоя Торопкиналарға Рәхмәт хаттары тапшырҙы. Ошо тамаша залын, матур итеп биҙәлгән сәхнәне эшләргә һәм иң мөһиме – тауыш көсәйтеүсе музыка аппаратураһы алырға ярҙам иткән "Берҙәм Рәсәй” партияһының "Аныҡ эштәр” проектына бар ауыл халҡы исеменән рәхмәт белдерҙе.
- Быға тиклем беҙҙең Ватан ауылы 8 йыл клубһыҙ йәшәне. Шул арауыҡта буш ваҡыттарын күпселеген урамда үткәргән йәштәрҙе күреп күңелем әрней торғайны. Клуб асылыу менән мәҙәни тормошобоҙ яңы һулыш алды, йәнләнеп китте. Ауыл халҡын йыйып яңы ғына Ололар көнөн үткәргәйнек, бөгөн Әсә көнөн билдәләйбеҙ. Бындай сараларға һыуһаған халыҡ клубҡа теләп йөрөй. Бигерәк тә балалар, йәштәр өсөн оло ҡыуаныс булды мәҙәниәт йортоноң эшләй башлауы. Белеүегеҙсә, ошонда уҡ күмәк көс менән ыҡсым ғына китапхана ла булдырҙыҡ. Унда әле халыҡ яратып уҡыған 600-ләгән китап иҫәпләнә. Өлгәшелгәндәрҙә генә туҡталып ҡалмайынса, алдыбыҙға ҙур маҡсаттар ҡуйып йәшәйбеҙ. Эшләйһе эштәр бик күп. Уларҙы тормошҡа ашырыуҙа район хакимиәте башлығы Рәмил Зәкәриә улы Бохаровтың, депутатыбыҙ, Бөтә донъя башҡорттары ҡоролтайы рәйесе Әмир Миңлеәхмәт улы Ишемғоловтың, һәр башланғысты күтәреп алыусы ауылдаштарымдың ярҙамына өмөтләнәм, - тине Фәүзиә Ғәлим ҡыҙы сығышында. Байрам айҡанлы залдағы әсәйҙәрҙе тәбрикләп "Әсә” шиғырын да уҡып ишеттерҙе.
Артабан клуб мөдире Гөлнара Рәхимова төҙөгән сценарий бу-йынса кисәнең төп өлөшө башланды. Мәктәп уҡыусыларының әсәйҙәр тураһындағы шиғыр-йырҙарын, балалар баҡсаһында тәрбиәләнеүсе кескәйҙәрҙең бейеүҙәрен тамашасы йылы ҡаршыланы. Сарала Родина мәктәбе директоры Рәмил Кинйәбаев сығыш яһап, барыһын да иң изге байрам - Әсә көнө менән ҡотланы һәм йыр бүләк итте. Ауыл йәштәре башҡарған дәртле "Сиған ҡыҙҙары” бейеүе, Гөлнара һәм Руслан Рәхимовтарҙың, Марина Шәрипованың моңло йырҙары кисәгә йәм өҫтәне. Уҙғарылған һәр сарала әүҙем ҡатнашҡан уҡыусылар – Эльвина Йәрмөхәмәтова, Эльвира Ғайсарова, Ольга Карпова, Кристина Сидорова, Денис Рәхимов, Яна Беляева, Алина Ишгарина, Наталья Шабалиналар был юлы ла сәхнә түрендә булды. Кисәне шиғыр, бейеүгә маһир балалар баҡсаһы тәрбиәсеһе Ирина Аҡбашева йәнле итеп алып барҙы.
Байрам уңайынан ойошторолған матур сара аҙағына яҡынлашты, Родина ауылы халҡы күңелле ял сәғәте бүләк иткән һәүәҫкәр артистарға рәхмәт әйтеп өйҙәренә таралышты.
Гөлдәр КИНЙӘБАЕВА.


description: 4 ғинуар – 11.00-13.00 сәғәттәрҙә саңғыла экскурсия; 14.30-16.00 сәғәттәрҙә – \Тылсымлы бумала”; 16.00-17.30 сәғәттәрҙә – \Яңы йылды яңы белем менән” – юл ҡағиҙәләре бу-йынса викторина; 5 ғи

title: Балалар ижады үҙәгендә үтәсәк саралар


description: 22 декабрҙә Пенсия фонды хеҙмәткәрҙәре үҙҙәренең һөнәри байрамын билдәләй. Ошо уңайҙан Рәсәй Пенсия фонды идаралығының Ғафури районы буйынса бүлексәһе етәксеһе Ф.Р.ВАХИТОВ менән әңгәмә ҡор

title: Бурыстары - халыҡты хеҙмәтләндереү

maintext:
Бурыстары - халыҡты хеҙмәтләндереү
Сегодня, 13:33 | Урындағы үҙидара, Йәмғиәт
- Фәнил Рим улы, һеҙҙең хеҙмәт бик тә мөһим, шулай уҡ ҙур яуаплылыҡ һәм теүәллекте талап итә…
- Ысынлап та, беҙҙең иңгә иң мөһим бурыстар һалынған, ғөмүмән, беҙҙең эшмәкәрлекте баһалауы ла ауыр. Эшебеҙ тынғыһыҙ, тығыҙ, бер минутҡа ла туҡталмай, тиһәң дә хата булмаҫ. Йыш ҡына хатта ял көндәрендә лә эшләргә мәжбүрбеҙ. Төрлө директивалар, документтар һәм ҡарарҙар, яңылыҡтар иғтибар менән өйрәнеүҙе талап итә. Төрлө кимәлдәге түләүҙәрҙе иҫәпкә индереү, билдәләү, индексациялауға күп көс һәм ваҡыт сарыф ителә. Ә төрлө һорауҙар менән мөрәжәғәт итеүсе граждандарҙың уғата күп булыуы эшебеҙгә тағы ла көсөргәнеш өҫтәй. Бынан инде һәр бер хеҙмәткәрҙең иңенә йәнә әллә күпме мәшәҡәт һалына. Шуға ла беҙҙең эшмәкәрлекте күңелһеҙ тип әйтеп булмай, коллектив эш сәғәте бөткәнсе башкөллө эш менән мәшғүл.
- Йылына күпме клиентты хеҙмәтләндерәһегеҙ, улар пенсионерҙар һәм эш биреүселәр генә түгел бит инде?
- Пенсионерҙар 10144 кеше булһа, бынан тыш, билдәле булыуынса, беҙ әсәлек капиталы алыуға хоҡуғы булғандар (ундайҙар – 2762), шулай уҡ эшҡыуарҙар, төрлө ойошмалар – түләүселәр һәм страховкалаусылар һәм башҡа кешеләр менән эшләйбеҙ.
Ағымдағы йылда хеҙмәт пенсияларын 4 процентҡа индексацияланыҡ, шундай уҡ эште дәүләт тәьминәтендәге пенсиялар буйынса (индексация шулай уҡ 4 процент тәшкил итте) һәм ай һайын аҡсалата түләүҙәр күләме (индексация 7 процент булды) буйынса уҙғарҙыҡ.
Ошондай эште башҡарып, ағымдағы бурыстарҙы тормошҡа ашырып, 2017 йылға пландар ҡорабыҙ. 2017 йылдың 1 февраленән хеҙмәт пенсиялары күләмен 5,8 процентҡа арттырыу күҙаллана, шулай уҡ 2017 йылдың 1 апреленән дәүләт тәьминәтендәге пенсияларҙы 2,6 процентҡа һәм ай һайын аҡсалата түләүҙәрҙе 5,8 процентҡа арттырыу көтөлә.
- Башта әйтеүегеҙсә, көн һайын һеҙгә әллә күпме кеше мөрәжәғәт итә, уларҙың талаптарына яуап бирергә өлгөрәһегеҙме?
- Йыл буйына граждандарҙың мөрәжәғәттәрен ҡабул итеү йәһәтенән беҙҙең клиенттар хеҙмәте белгестәре ҙур эш башҡарҙы. Улар тарафынан һәр береһе теркәлә барҙы. 1 декабргә ҡарата мөрәжәғәттәр һаны 14669 тәшкил итте. Быны был хеҙмәттең емешле эшмәкәрлеге һөҙөмтәһе, белгестәрҙең һәр кемгә ярҙам ҡулы һуҙырға әҙер тороуы тип билдәләргә кәрәк. Белгестәр клиенттар менән һәйбәт мөғәмәләлә булып, уларҙы борсоған мәсьәләләрҙе хәл итеүҙә ҡатнашалар, аралашыусандар һәм изге күңеллеләр. Эшмәкәрлегебеҙҙәге яңылыҡтарға килгәндә, граждандарға пенсия тәғәйенләү һәм түләү мәсьәләләре буйынса ғаризаларҙы электрон формала Интернет, шул иҫәптән дәүләт хеҙмәттәре күрһәтеү сайты аша биреү мөмкинлеге бар. Бынан тыш, ғәмәлдәге ҡануниәткә ярашлы, ғаризаны үҙеңдең эш биреүсең һәм шулай уҡ электрон формала бирергә мөмкин.
- Һөнәри байрамығыҙҙа коллективығыҙға теләктәрегеҙ ҙә барҙыр?
- Беҙҙең Пенсия фонды коллективы үҙенең бурыстарын сифатлы һәм бер төптән башҡара. Коллектив тотороҡло, татыу һәм берҙәм, бер-береһенә ярҙамлашып, иғтибар һәм ихтирам күрһәтеп эшләйҙәр. Улар ҙур эш алып баралар, ә иң мөһиме, тырышлыҡтарының һөҙөмтәһе күренә. Һәр береһен һөнәри байрамыбыҙ менән ихлас күңелдән ҡотлайым һәм өлгәшелгәндәр менән генә сикләнмәй, артабан да уңыштар теләйем.
- Әңгәмә өсөн рәхмәт. Беҙҙең ҡотлауҙарыбыҙҙы ла ҡабул итегеҙ.
И.ӘЛИБАЕВА.


description: * Мөхәррир һүҙе Хөрмәтле гәзит уҡыусылар! Бына маймыллана-маймыллана Маймыл йылы ла уҙып китеп бара. Тарихҡа күҙ һалһаҡ, Маймыл йылы һәр саҡ үҙенең исемен йөрөтөүсенең холҡона тоғро ҡала. Би

maintext:
Маймыл йылы артта ҡала, Әтәс йылы ишек ҡаға
Сегодня, 10:37 | Матбуғат, Йәмғиәт
1992 йылда халыҡ тәү башлап ҡолаҡҡа яҡмаған "ваучер”, "приватизация” тигән һүҙҙәрҙе ишетеп шаҡ ҡатты. Халыҡтың былай ҙа йоҡаҡ кеҫәһен тағы ла йоҡарта төшкән аҡса реформаһы, Останкино башняһына бәйле хәл-ваҡиғалар ҙа ошо йылда булды.
2004 йылда ла Маймыл маймылланыуын дауам иттерҙе. Беслан фажиғәһе, Яҡын Көнсығыштағы ҡан-ҡойоштар, көньяҡ-көнсығыш Азияла ер тетрәүҙән һәм цунами ҡотороноуынан 50 мең кешенең ғүмере өҙөлөүе, Украинала тарихта булмағанса өс турҙа президент һайлауы үтеүе Маймылдың ҡылыҡ-фиғеленә бәйле.
2016 йылда ла Маймыл үҙ холҡон күрһәтмәй ҡалманы. Европа илдәрендә – Бельгия, Германия, Францияла бер-бер артлы теракттар ҡылыныуы, АҠШ Президенты Барак Обаманың быға тиклем ҡан дошман тип иҫәпләнгән Кубаға аяҡ баҫыуы, нисәмә йылдан һуң Таулы Ҡарабахта йәнә ыҙғыш ҡубыуы, Бразилиялағы Йәйге Олимпиадаға илебеҙҙең еңел атлетика буйынса спортсыларын индермәүҙәре, АҠШ-тағы Президент һайлауҙарында көтөлмәгән кешенең еңеп сығыуы, Сүриәләге һуғыштың дауам итеүе - былар барыһы ла маймылдың маймылланыуынан килә.
Илебеҙҙә лә ҙур ваҡиғалар булды. Шуның иң мөһиме булып РФ Дәүләт Думаһына һайлауҙар үтеүе торҙо. Район Советына депуттар һайлауҙы ла ошо рәткә индерергә була.
Ҙур юғалтыуҙар ҙа булды. Куба лидеры Фидель Кастро, Үзбәкстандың тәүге Президенты Ислам Кәримовтың, Израилдең элекке Премьер-министры, Нобель премияһы лауреаты Шимон Перес, СССР-ҙың халыҡ артисы Владимир Зельдин, күренекле ғалим, фән докторы һәм йәмәғәт эшмәкәре Әхмәт Сөләймәновтың вафат булыуы, Төркиәләге Рәсәй илсеһе Андрей Карловтың террорсы тарафынан атып үлтерелеүе һәм яңыраҡ ҡына Ҡара диңгеҙ күгендә "Ту-154” самолетының һәләкәткә осрап, 92 кешенең вафат булыуы ҙур юғалтыу булып тора.
Маймылдың маймылланыуы һауа торошонда ла сағылыш тапмай ҡалманы – йәй көнө халыҡты 40 градусҡа тиклем эҫелек йонсотһа, декабрь айында Башҡортостанда урыны менән 40 градусҡа тиклем һыуыҡ булды. Әллә ошондай эҫенән, әллә сатлама һыуыҡтарҙан ҡурҡты, Маймылдың Башҡортостанға ла, районға ла әллә ни зыяны теймәне. Дөрөҫ, районда юғалтыуҙар ҙа булды. Башҡортостандың атҡаҙанған агрономы Сәүиә Ибраһимова, райондың элекке прокуроры Василий Никитин, СТК ОСТО-ның элекке етәксеһе Ирғәле Күсәрбаев, Ҡауарҙы ауыл биләмәһе башлығы Илфат Ҡужин, ра-
йон Советы депутаты, Ғафури мәғлүмәт үҙәге директоры Федор Кулагин, Красноусол балалар санаторийының элекке етәксеһе Хатмулла Ғарифуллин кеүек шәхестәрҙе юғалттыҡ.
Маймыл йылында "Табын” гәзите лә ил күргәнде күреп, ил кисергәнде кисереп йәшәне. Районда, респуб-
ликала, илдә һәм донъяла булған яңылыҡтар менән гәзит уҡыусыларҙы үҙ ваҡытында таныштырып барырға тырыштыҡ. "Табын” гәзите эргәһендәге "Мағаш тауышы” әҙәби берекмәһе лә (етәксеһе Рәмзиә Монасипова) әүҙем эшләне. Гәзитебеҙ менән даими хеҙмәттәшлек иткән Вилдан Шәрипов, Зәйтүнә Зәйнешева, Айгөл Кәлимуллина (Красноусол), Ғиндулла Шәйәхмәтов, Римма Ишмырҙина, Рәүилә Лоҡманова, Рәйлә Сабитова (барыһы ла Сәйетбаба), Зилә Сәйетбатталова (Игенйылға), Иҙрис Вәлишин (Яңғыҙҡайын), Тәғзимә Салауатова (Ҡарағай), Ғәзинур Ғәҙелшин (Ҡормантау), Фәрғәт Ғәлин (Үзбәк), Гөлназ Маннанова (Үтәк), Флүрә Хәлилова (Еҙем-Ҡаран), Рәсүл Басиров (Һабай), Миңзилә Нәзирова (Ҡауарҙы), Фирүзә Әбделмәнова (Абдулла) кеүек авторҙарыбыҙға ҙур рәхмәтлебеҙ. Киләһе йылда ла ҡәләмдәрегеҙҙе ташламағыҙ, яҙышып тороғоҙ. Һеҙҙең яҙмаларығыҙ гәзитебеҙҙең йөкмәткеһен тик байыта ғына.
Яңы йылда гәзит уҡыусыларға бер яңылыҡ та еткермәксемен. Рәсәй почта хеҙмәтенең яңы эш графигына күсеүе менән бәйле "Табын” гәзитенең баҫылып сығыу көнө лә үҙгәрә. Яңы йылдан башлап гәзитебеҙ шаршамбы, шәмбе көндәрендә түгел, ә шишәмбе һәм йома көндәрендә донъя күрәсәк. Был яңылыҡҡа өйрәнеп китеү беҙгә лә, гәзит уҡыусыларға ла баштараҡ бер ни тик-лем ҡыйынлыҡтар тыуҙырыр, ваҡыт үтеү менән өйрәнеп китербеҙ, тип ышанам.
Барлыҡ гәзит уҡыусыларыбыҙҙы етеп килгән Әтәс йылы менән ҡайнар ҡотлайым, барығыҙға ла ныҡлы һаулыҡ, яҡшы килем һәм күтәренке кәйеф, күңел тыныслығы, аяҙ күк йөҙө теләйем.
Самат ҒӘЛИУЛЛИН.


description: Йәмғиәтебеҙҙең көҙгөһө булған мәҙәниәттең, сәнғәттең, шул иҫәптән кино сәнғәтенең дә тәрбиәүи, әхлаҡи ролен арттырыу өсөн илебеҙҙә иғлан ителгән Рәсәй киноһы йылы тамамланыуға һанаулы ғына к

title: Кино йылына йомғаҡ яһалды


description: Беҙ \Табын” гәзитен күптән алдырып уҡыйбыҙ һәм башҡаларға ла шуны кәңәш итәбеҙ. Элек \Йондоҙ” гәзитен дә алдырып уҡыныҡ. Нисек инде үҙ телеңдә сыҡҡан гәзитте алдырмайһың? Үҙебеҙҙең район х

title: “Табын”ды яратып уҡыйбыҙ


description: 5 декабрҙән 2017 йылдың 25 ғинуарына тик-лем сәләмәт йәшәү рәүешен пропагандалаған, наркотиктарға ҡаршы йүнәлештәге социаль рекламаға конкурс иғлан ителде.Төбәк һәм федераль этапта уҙғарылға

title: Наркотиктарға ҡаршы реклама


description: Ғафури районы Муниципаль район хакимиәтенең Маҡтау грамотаһы менән бүләкләнде:оҙаҡ йылдар фиҙаҡәр эшләгәне һәм юғары һөнәри оҫталығы өсөн Рәүилә Зөфәр ҡыҙы МӨХӘМӘҘИЕВА – Красноусол ауыл бил

title: Хеҙмәтенә күрә - хөрмәте


description: Ҡыш бабай менән осрашыу йәки уның яңы мажаралары Ергә йәнә ап-аҡ ҡарҙар яуа. Тирә-яҡта аҡлыҡ, сафлыҡ ҡына. Тормоштағы булған етешһеҙлектәр, йыл һуҙымында йыйылған сүп-сар, бысраҡлыҡтар, хатт

title: Конкурс: “Юморесканы яҙып бөт!”

maintext:
Мин дә бына тәҙрәнән ҡышҡы елдәр менән шаярышып өйөрөлгән ҡар бөртөктәренә ҡарап уйға сумғанмын. Яңы йыл етә, тимәк, Ҡыш бабайҙың яңы мажаралары көтә алда. Мин уның менән булған һуңғы йылдарҙағы осрашыуҙарҙы иҫкә төшөрҙөм. Ҡайҙа ғына булмағанбыҙ ҙа, ниҙәр генә кисермәгәнбеҙ икән беҙ уның менән. Урманда аҙашып та йөрөнөк, иҫереп һалҡында ла туңдыҡ. Матур уйлы, ихлас күңелле, алсаҡ кешеләр менән дә, кирегә бөткән тиҫкәре йә эсергә яратҡандары менән дә осраштырҙы беҙҙе яҙмыш. Әле бына яҡты донъяларҙың ҡәҙерен белеп еткермәһәк тә, теге йылды, донъя бөтә икән тигән хәбәр таралғас, ҡояш һүнгәндән һуң тағы саҡ ҡына булһа ла йәшәп ҡалырға тырышып, май шәмдәре, аҙыҡ запасы туплар өсөн Ҡыш бабай менән икәүләп магазиндарға йүгергәнебеҙҙе иҫләһәм, әле лә йөрәк тертләп китә. Йоҡонан һаташып уянам. Эйе, әҙ күрмәнек мажараны. Күптәрен мин онотһам да, "Табын” гәзитен уҡыусылар хәтерләйҙер әле. Сөнки үҙҙәре лә беҙҙең менән бергә булды. Быйылғыһында ла бергә ҡалырбыҙ, моғайын. Тик әлегә күҙ алдына ла килтерә алмайым Ҡыш бабай менән яңы осрашыуҙы. Ниндәй мажаралар көтәлер?
…Уйҙарымды ҡатындың тауышы бүлде:
- Һиңә әйтәм, ашарға бешкән, ашайһыңмы? – тип йомшаҡ ҡына өндәшә. Элеккесә: "Аш һалдым, кил, ултыр!” – тимәй.
Бының да сәбәбе бар. Йәй көнө ҡан баҫымы күтәрелеп киткәс, Өфөгә барып табиптарға күренгәйнем. Анализдарҙы алып тикшергәндән һуң: "һимерә башлағанһың, әҙерәк ябыҡһаң, сирең бөтөр”, - тип ҡайтарҙылар. Бер-ике ай үткәс йәнә килдем шул уҡ табиптарға. Был юлы күҙҙәрен дә йоммай: "Үтә ябыҡһың, ағай, әллә өйөңдә ашарыңа юҡмы? Былай барһа, аяҡ һуҙырға ла күп ҡалмаҫ”, - тип яңы диагноз ҡуйҙылар.
Ҡатын да шуға аптырай инде. Ашатһа ла ҡыйын, ашатмаһа ла. Нисәмә тиҫтә йыл бергә йәшәгәс, яңғыҙ ҡалғыһы килмәй, әлбиттә. Уға яуап ҡайтарып өлгөрмәнем, уйнарға сыҡҡан ейәнебеҙ беҙҙең ҡотто алып ҡысҡырып, әллә илап, әллә көлә-көлә килеп инде. Көрткә сумып ап-аҡ булған. Үҙенең ауыҙы йырылған.
- Олатай, өләсәй, әйҙәгеҙ тиҙерәк, унда… унда… - тине лә йыш-йыш тын алыуҙан һүҙен дә әйтә алмай, ҡабат сығып китте.
Тәҙрәгә күҙ һалһам, кешеләр ауыл уртаһында ултырған мәҙәниәт йортона табан йүгерешә. Элегерәк заманда һинд киноһы килгәндә клубҡа шулай эркелерҙәр ине. Хәҙер ни, Өфө әртистәре үҙҙәре килеп сыҡһа ла, ярты клуб та тамашасы йыйылмай. Әле, ана, бер-береһе менән уҙышып шул яҡҡа йүгерешәләрсе.
- Нимә булған унда? – тип ҡысҡырам тәҙрәне асып.
- Бындайҙы, ошо йәшкә етеп, күргән дә, ишеткән дә юҡ ине. Ғәләмәт инде, ғәләмәт, - 80 йәште уҙған ағай шулай тине лә, бер ынтылыуҙа йәштәрҙе лә уҙып китте.
Ысынлап та, ни булған һуң? Ҡабаланып кейенә башланым. Ҡатын инде ашығыуҙан бер аяғына итек, икенсеһенә быйма эләктереп сығып бара. Мин дә, нисек етте шулай кейенеп, урамға сыҡтым. Ни булған унда? Тағы ла ниҙәр кисерермен, ниндәй мажаралар көтә, - тигән тулҡынланыулы уйҙа һөрлөгөп йығыла-йығыла кешеләргә эйәрҙем. Ә унда…
Фәрғәт ҒӘЛИН.
Конкурс дауам итә
…Ә унда нимәләр булып ятҡанын асыҡлауҙы ошо рубриканы башлап ебәргән Фәрғәт Ғәлин "Табын”ды уҡыусылар ихтыярына ҡалдыра.
Конкурсыбыҙ үҙенә күрә юбилей йәшенә еткән имеш: был сығарылыш – унынсыһы. Шуға гәзит уҡыусыларыбыҙ, халыҡсан юмор оҫталары үҙҙәренең бай фантазияһын ныҡлы эшкә егеп, Ҡыш бабайҙың үҙҙәре уйлап сығарған ғәжәйеп мажараларын редакцияға әүҙем генә ебәрер тип көтөп ҡалабыҙ.
Юморесканың дауамдары февраль башына тиклем ҡабул ителә.


description: Бала өсөн Яңы йыл – ул мөғжизәле, өмөттәр һәм иң серле хыялдар ысынға ашҡан мәл!Һәр бер кешенең тормоштағы уңыштары ата-әсәһенең сабыйы хаҡындағы хәстәрлегенән, уға биргән йөрәк йылыһынан һә

title: Өмөттәрен өҙмә балаңдың!


description: \Йырым ҡалһын бүләккә”Райондың һәүәҫкәр шағирҙары әленән-әле үҙҙәренең китаптарын сығарып тора. Ошо көндәрҙә \Мағаш тауышы” әҙәби берекмәһе ағзаһы, хисле күңелле лирик шағир, Ерек ауылында й

title: Яңы китап сыҡты


description: Күптән түгел Табын приютында ваҡытлыса йәшәүсе оло кешеләр һәм инвалидтар өсөн матур осрашыу – аралашыу кисәһе үтте. Уны коммерция булмаған \Изгелек шишмәһе” ойошмаһы директоры Розалия Рахма

title: Бер йылы һүҙ етә…


description: Башҡортостан Республикаһы Ер һәм мөлкәт мөнәсәбәттәре министрлығының Ғафури районы буйынса милеккә идара итеү комитеты шуны белдерә: 2017 йылдың 1 ғинуарынан башлап ер участкаларына хоҡуҡт

title: КУС-ҡа дүшәмбе килегеҙ


description: Оҙаҡ йылдар намыҫлы эшләгәндәре, юғары һөнәри оҫталыҡтары өсөн һәм Юл хужалығы хеҙмәткәрҙәре көнө айҡанлы район юл төҙөү-ремонтлау идаралығы хеҙмәткәрҙәре Ғафури районы муниципаль район хаки

title: Хеҙмәтенә күрә - хөрмәте


description: БР \Башҡортостан Хәрби хәрәкәттәр ветерандары Союзы” Төбәк йәмәғәт ойошмаһы Луганск Республикаһы халҡына сираттағы гуманитар ярҙам йыйыуҙы иғлан итә.Ул 16 декабргә тиклем БР \БХХВС” Төбәк й

title: Луганск балаларына Яңы йыл бүләктәре


description: 2017 йылды ҡаршылағанда Яңы йыл байрамдарын ойошҡан рәүештә уҙғарыу өсөн муниципаль район хакимиәте ҡарар ҡабул итте.Ҡарарға ярашлы, байрам саралары планы һәм ойоштороу комитеты сос-тавы раҫ

title: Яңы йылды байрам итеү тураһында


description: Йыр-моң йәшәр. Тыуыр шағирҙар ҙа Ерҙә һандуғастар булғанда... (Мәрйәм Күсмәева). \Телевизорҙан моңло йыр ишетеп ҡалһам, бар эшемде ташлап, шул йырҙы тыңлайым, көнө буйы иҫтә ҡалған юлдарын

title: Йырламайса нисек түҙәйем?


description: Һуңғы йылдарҙа республикала халыҡтың тормош-көнкүреш шарттарын яҡшыртыу буйынса төрлө программалар ҡабул ителә. Ауыл халҡына ла мөнәсәбәт ыңғай яҡҡа үҙгәрә төштө. Аллаға шөкөр, ауылдарға авт

title: Яңы йылға үҙенсәлекле бүләк

maintext:
Яңы йылға үҙенсәлекле бүләк
Вчера, 16:57 | Урындағы үҙидара, Йәмғиәт
Урындағы инициативаларға ярҙам программаһы эшләй башлағас (ППМИ), был тәҡдим күп урындарҙа хуп-лау тапты. Беҙҙә лә ауыл хакимиәте сход уҙғарып, халыҡтың фекерен тыңлағандан һуң аныҡ эш башланды. Бельский ауыл биләмәһенә ҡараған биш ауыл халҡы йыйылып, ошо программаны өйрәнде һәм уның бик кәрәкле икәнлеген аңланы. Сходта ошо программа буйынса ауыл биләмәһенә трактор һатып алырға кәрәк, тигән ҡарарға киленде. Халыҡтан аҡса йыйыу эшенә яуаплы кешеләр тәғәйенләнде һәм эш башланды. Тырышлыҡ бушҡа китмәне, ауыл халҡының һәм ауыл биләмәһе хакимиәтенең көсө менән тейешле сумма йыйылды һәм өр-яңы ”МТЗ” тракторы һатып алынды.
Трактор алып ҡайтҡандан һуң уның исем туйын уҙғарырға ҡарар ителде. Көн һалҡын булыуға ҡарамаҫтан, исем туйына һәр ауылдан вәкилдәр килде һәм матур сара ойошторолдо. Ҡыҙыл таҫма киҫелде һәм яңы трактор асҡысын ауыл биләмәһе башлығы Юнир Әхмәров Марат Кәримовҡа тапшырҙы. Был тракторҙы ҡыш көнө ауыл урамдарын ҡарҙан таҙартыуҙа файҙаланыу, ә йәй көндәрендә сүп-сар түгеү һәм башҡа төҙөкләндереү эштәренә йәлеп итеү ҡаралған. Марат Кәримов юлдарҙы тәртиптә тоторға, намыҫлы эшләргә вәғәҙә бирҙе.
Тантанаға "Восход СТ” йәмғиәте вәкиле – Рифҡәт Әхмәт улы Фәйзуллин да килгәйне. Ул да үҙенең изге теләктәрен еткерҙе.
Урамдағы тантананан һуң халыҡ ауыл мәҙәниәт йортона йыйылды. Бельский ауыл биләмәһе башлығы Юнир Әхмәров халыҡҡа әүҙемлеге өсөн рәхмәт белдерҙе. Ысынлап та, ауыл биләмәһенә трактор һатып алыуҙа бар халыҡ ҡатнашты. Заман ауырлыҡтарына ҡарамай, биш ауылдан 120 мең һум аҡса йыйылды. "Восход СТ” йәмғиәтенең генераль директоры Руслан Зәки улы Бакиров та үҙ өлөшөн индерҙе – 100 мең һум күләмендә аҡса бирҙе. Ауыл биләмәһе 90 мең, ауыл эшҡыуарҙары – ирле-ҡатынлы Эльмира Янбаева менән Фәрхәт Йәнбәковтар 5 мең һум аҡса кереттеләр. Трактор хаҡының ҡалған өлөшө - дәүләт аҡсаһы. Ошондай программа эшләүе, ысынында ла ауыл халҡы өсөн бик ҡулай.
Тантаналы өлөштән һуң ауыл мәҙәниәт йортонда Игенйылға һәм Ҡотлоғужа
ауылдары һәүәҫкәрҙәре бай йөкмәткеле концерт номерҙары менән сығыш яһаны. Халыҡ яратып өлгөргән "Әхирәттәр” ансамбле, сәхнә ветераны Рәмилә Ибраһимова менән Рәмзиә Мәҡсүтованың сығыштарын, Ҡотлоғужанан килгән Нәжибә Хәмзинаның моңло йырҙарын, Марат Сәйетбатталов менән Марат Кәримовтың дәртле баян моңдарын, Динара Мөхәмәтйәнованың өҙә баҫып бейеүҙәрен тамашасылар бик йылы ҡабул итте. Байрам ауыл хакимиәте әҙерләткән сәй табыны менән тамамланды. Бындай шатлыҡлы байрамдарҙың һуңғыһы булмаҫ тип ышанғы килә.
Әйткәндәй, иртән кешеләр йоҡонан уяныуға яңы трактор эштә ине инде. Ишелеп яуған ҡарҙан һуң ауыл урамдары таҙартылған, уҡыусы балалар мәктәпкә ҡар йырып йөрөмәй хәҙер. Тракторсы Маратҡа хәйерле юлдар теләйбеҙ, эшең һәр саҡ
шулай дауам итһен!
Зилә СӘЙЕТБАТТАЛОВА.
Игенйылға ауылы.


description: 25 ноябрҙә Башҡортостан Республикаһы Мәғарифты үҫтереү институтының урта һөнәри белем биреү кафедраһында \Федераль дәүләт белем биреү стандарттарын тормошҡа ашырыуҙа студенттарҙың уҡыу-тикше

title: Еңеүең менән, Никита!


description: \Аҙна һайын бүләк” акцияһында октябрь айында уҡ бүләк отҡан Яңғыҙҡайын ауылынан Рауил Хисмәтуллин (һүрәттә, һулда) бүләген яңыраҡ ҡына килеп алды. Шулай уҡ Игенйылға ауылынан декабрь айында

title: Бүләк отҡандарын белмәгәндәр


description: 9 декабрҙә район мәҙәниәт һарайында күренекле яҡташыбыҙ, ғалим, профессор Ғиниәт Ҡунафиндың 70 йәшлек юбилейына арналған кисә үтәсәк. Билдәле шәхесебеҙҙе ҡотларға Өфө ҡунаҡтары – яҙыусылар,

title: Ғалим юбилейы


description: 16 декабрҙә Сәйетбаба, Ҡаранйылға ауылдарында күренекле яҡташыбыҙ, мәшһүр тел белгесе, яҙыусы Жәлил Ғиниәт улы Кейекбаевтың тыуыуына 105 йыл тулыуы билдәләнә.Сараның төп өлөшө Сәйетбаба ауыл

title: Ғалим юбилейы


description: Башҡортостан Республикаһы Ғафури районы муниципаль районы Уставына, БР Ғафури районы муниципаль район Советының 2016 йылдың 15 ноябрендәге 4/4-26-сы ҡарары менән раҫланған Жәлил Кейекбаев ис

maintext:
Жәлил Кейекбаев исемендәге район премияһын тапшырыу тураһында Муниципаль район Советы ҡарары
Сегодня, 13:22 | Урындағы үҙидара, Йәмғиәт
1. Жәлил Кейекбаев исемендәге премия лауреаттарының ике кешенән торған исемлеген раҫларға:
Салауат Нәзир улы ӘБҮЗӘРОВ – "Башҡортостан” республика ижтимағи-сәйәси гәзитенең дәүләт һәм хоҡуҡ бүлеге мөдире;
Аҙнабай Сәғит улы ЙӘНОҘАҠОВ – хеҙмәт ветераны – йәмәғәт эшмәкәре.
2. Был ҡарарҙы "Табын” һәм "Звезда” район гәзиттәрендә баҫтырып сығарырға.
3. Был ҡарарҙың үтәлешен Советтың торлаҡ-коммуналь хужалыҡ, транспорт, социаль-гуманитар мәсьәләләр, хоҡуҡ тәртибен һаҡлау һәм халыҡҡа башҡа төр хеҙмәттәр күрһәтеү буйынса даими комиссияһына (рәйесе – С.О.Афанасьев) йөкмәтергә.
З.М.ХАФИЗОВ,
Совет рәйесе.
2016 йыл, 15 декабрь, № 4/6-57.
Башҡортостан Республикаһы Ғафури районы муниципаль районында БР Ғафури районы муниципаль район Советының хоҡуҡи-норматив акттарын рәсми баҫтырып сығарыу өсөн киң мәғлүмәт сараларын билдәләү тураһында
Муниципаль район Советы ҡарары
"Рәсәй Федерацияһында урындағы үҙидараны ойоштороуҙың дөйөм принциптары тураһында” 2003 йылдың 6 октябрендәге 131-ФЗ һанлы федераль законға, Башҡортостан Республикаһы Ғафури районы муниципаль районы Уставына ярашлы, Башҡортостан Республикаһы Ғафури районы муниципаль район Советы ҡарар итте:
1. Башҡортостан Республикаһы Ғафури районы муниципаль ра-йон Советының хоҡуҡи-норматив акттарын баҫтырып сығарыу өсөн рәсми сығанаҡ сифатында түбәндәге киң мәғлүмәт саралары ваҡытлы баҫмаларын билдәләргә:
1) Элемтә, мәғлүмәт технологиялары һәм киң коммуникациялар өлкәһендә күҙәтеү буйынса федераль хеҙмәтенең Башҡортостан Республикаһы буйынса идаралығы тарафынан теркәлгән "ЗВЕЗДА” гәзите. 2015 йылдың 1 сентябрендәге ПИ №ТУ 02-01435-се таныҡлыҡ;
2) Элемтә, мәғлүмәт технологиялары һәм киң коммуникациялар өлкәһендә күҙәтеү буйынса федераль хеҙмәтенең Башҡортостан Республикаһы буйынса идаралығы тарафынан теркәлгән "ТАБЫН” гәзите. 2015 йылдың 1 сентябрендәге ПИ №ТУ 02-01436-сы таныҡлыҡ.
2. Был ҡарарҙы "Табын” һәм "Звезда” район гәзиттәрендә баҫтырып сығарырға.
З.М.ХАФИЗОВ,
Совет рәйесе.
2016 йыл, 15 декабрь, № 4/6-61.


description: Севги... Нима у? Қўл билан тутиб, кўз билан чамалаб бўлармикан? Булутлардек тиниқ енгил, тезда тарқаб кетувчи пармикан?! Бу ўй хаёллар менинг онгу шуу...

title: Нотаниш Қорбобонинг кутил(ма)ган туҳфаси


description: “Ўзбекистон ҳаво йўллари” миллий авиакомпанияси жорий йилнинг 28 декабридан 2017 йилнинг 10 январига қадар кундузги бўлимларнинг талабалари ва ўқувчил...

title: “Ўзбекистон ҳаво йўллари” талабаларга Янги йил чегирмалари эълон қилди


description: Зарур масаллиқлар: 200 гр. товуқ гўшти, 50 гр. маринадланган қўзиқорин, 2 дона қайнатилган тухум, битта бодринг, майонез, кўкатлар, қалампир, дафна ба...

title: Қўзиқоринли туҳфа - ошқозонга оғирлик қилмайди!


description: Россия раҳбари Анқарада фоижали равишда ҳалок бўлган Россиянинг Туркиядаги элчиси Андрей Карловнинг дафн маросимида қатнашди, деб хабар берди “Ntv.ru”...

title: Владимир Путин Туркияда фожиали равишда ҳалок бўлган Россия элчиси Андрей Карлов билан видолашди


description: “Бизларга нима қипти”, “Тақ-туқ”, “Қолдим” каби тароналари билан мухлислар қалбидан жой эгаллаб келаётган “Нихол” мукофоти совриндори Гуласал Абдуллае...

title: Гуласал Абдуллаева “Бевафо ёр”га атаб куйлади


description: Ўзбекистон халқ артисти Озодбек Назарбеков 2017 йилги мавсумда концерт бермасликка қарор қилди.

title: Озодбек Назарбеков 2017 йилда концерт бермаслиги сабабларига ойдинлик киритилди


description: Республика Гидрометеорология марказининг хабар беришича, 24 декабрь куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман...

title: 24 декабрь куни Ўзбекистонда қандай об-ҳаво кузатилади?


description: Аксар ота-оналар бола илк қадамларини пойабзал босгани маъқул деб ҳисоблайди. Гўдакнинг оёқларида муаммо бўлмагандагина яланг оёқ юриш мускулларни рив...

title: Кичкина оёқчанинг катта ташвишлари ёки болалардаги ортопедик муаммолар ҳақида


description: Контрацептив таблеткалар нафақат ҳомиладорликдан сақлайди. Уларнинг аёл саломатлигига яна бир қанча ижобий таъсирлари бор. Қуйида айримларини санаб ўт...

title: Контрацептив таблеткаларнинг 7 фойдаси


description: Қизил кўйлак бу — классика! Уни кийган хонимлар доимо атрофдагиларнинг диққат марказида туришади. Демак, бундай кўйлакни кийишда маълум қоидаларга ама...

title: Қизил кўйлакни нима билан кийиш керак?


description: Ўзбекистон Миллий матбуот марказида "Қишлоқ қурилиш банк" томонидан "Мустақиллик обидалари: намунавий лойиҳалар асосида якка тартибдаги уй-жойлар қури...

title: 2017 йилда қишлоқ жойларда замонавий арзон уйлар қуриш учун 2,1 триллион сўм йўналтирилади


description: Россияда Барби қўғирчоғини эслатувчи қиз яшайди, унинг қўғирчоқдан фарқи тириклигидадир, деб хабар берди “Lemurov.net” нашри.

title: Россиялик жонли "қўғирчоқ" (Фото)


description: Рақамларга эътибор қаратадиган бўлсак, 2016 йил давомида Агентлик марказий аппаратига жисмоний ва юридик шахслардан 484 мурожаат келиб тушган. Шундан...

title: “Ўзархив” раҳбарининг виртуал қабулхонаси ишга тушди


description: Италия чемпионати 18-турида "Рома" жамоаси ўз уйида "Кьево" футболчиларини қабул қилди. Қизиқарли ва голларга бой кечган ўйинда римликлар 3:1 ҳисобида...

title: А Серия. "Наполи" қийин кечган ўйинда бир амаллаб мағлубиятдан сақланиб қолди


description: Қирғизистон Президенти Алмазбек Атамбаев 24 декабрь куни амалий ташриф билан Ўзбекистонга келади.

title: Алмазбек Атамбаев Ўзбекистонга ташриф буюради


description: Италия чемпиони "Ювентус" жамоаси мамлакат Кубоги соҳиби "Милан" билан Италия Суперкубоги учун ўзаро тўқнаш келди.

title: “Милан” Италия Суперкубони учун баҳсда “Ювентус”ни мағлубиятга учратиб, бош совринга эга чиқди (видео)


description: Республика Гидрометеорология марказининг хабар беришича, 28 декабрь куни Тошкентда ҳаво ўзгариб туради, ёғингарчилик бўлмайди. Кечаси ва эрталаб туман...

title: 28 декабрь куни Ўзбекистонда қандай об-ҳаво кузатилади?


description: ФИФА расмий сайтида терма жамоаларининг янги рейтинг жадвалини эълон қилди. Унга кўра, Ўзбекистон миллий терма жамоаси 62-ўринда қолди.

title: ФИФА рейтинги: Ўзбекистон 62-ўринда қолди


description: Ҡайһы саҡ ул үҙен ваҡыт машинаһында йөрөгән һымаҡ хис итә. Киноиндустриялағы биш йыл ғүмерендә төрлө дәүерҙәрҙә барған ваҡиғалар солғанышы эсендә ҡалырға тура килгән уға. Бер көн XVIII быуат

title: Ҡылыс уйнай ҡулдарында


description: Киләһе йылдың «хужаһы» Әтәс бик һаҡсыл, тик ҡомһоҙ түгел. Ул өҫтәлдең мул, етеш булыуын, әммә артыҡ шашынмауҙы хуп күрә. Яңы йыл табынына йәшелсә турамалары, еләк-емеш, ярмалар, балыҡ, диңгеҙ

title: Байрамға турамалар


description: «Башҡортостан ҡыҙы»на биргән ун йылым – йәшлегемдең иң матур сәхифәһе. Шунда халҡымдың данлыҡлы ҡыҙҙары Зәйнәб Биишева, Фәүзиә Рәхимғолова, Мәрйәм Бураҡаева, Факиһа Туғыҙбаева, Әнисә Таһировалар

title: Янып йәшәлгән йылдар


description: Кәбисә йылы менән хушлашабыҙ. Юғалтыуҙар, һағыштар менән тулы тағы бер ғүмер бите ябыла. Төрлө сүрәттәргә инеп һынаған Маймыл тәхетен Тауыҡҡа ҡалдырырға мәжбүр. Көнсығыш мөсәле буйынса Әтәс йылы

title: Ҡурсыулы булһын өйөгөҙ!


description: Миңнур Ҡасимова – Бөрйән районы Әбделмәмбәт ауылынан, мөғәллимә, әүҙем йәмәғәт эшмәкәре. Һутлы телебеҙҙең, бәрәкәтле еребеҙҙең Мәккәһе булған хозур төбәктә йәшәгән ижадсының хикәйәләре лә йырлап

title: Сәстәреңдән тотоп ҡарар инем…


description: Киләһе йыл изге башланғыстарға бай булмаҡсы. Тормошона үҙгәрештәр индерергә теләгәндәргә ышаныслы аҙымдар менән алға барырға ғына ҡала. Яңы белемгә эйә булыу, һөнәри баҫҡыстар буйлап юғары үрләү өсөн

title: Әтәс йылында тыуғандар мажаралары